text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Genesis 1:1-31
1 Mfiase no+ Onyankopɔn+ bɔɔ+ ɔsoro ne asase.+2 Na asase no wɔ hɔ kwa a hwee nni so, na na esum kata subun no ani,+ na Onyankopɔn adeyɛ tumi dii akɔneaba+ wɔ nsu no ani.+3 Na Onyankopɔn kae sɛ:+ “Hann mmra.” Na hann bae.+4 Afei Onyankopɔn hui sɛ hann no ye, na Onyankopɔn kyɛɛ hann ne esum+ no mu.5 Na Onyankopɔn frɛɛ hann no Adekyee+ na ɔfrɛɛ esum no Adesae.+ Na ade sae na ade kyee, da a edi kan ni.6 Na Onyankopɔn kae sɛ: “Ewim+ mmra nsu a ɛwɔ fam no ne nea ɛwɔ soro no ntam.”+7 Afei Onyankopɔn maa wim bae, na ɔpaee nsu a ɛwɔ ase ne nea ɛwɔ soro no ntam.+ Na ɛyɛɛ saa.8 Na Onyankopɔn frɛɛ wim no Ɔsoro.+ Na ade sae na ade kyee, da a ɛto so abien ni.9 Na Onyankopɔn kae sɛ: “Nsu a ɛwɔ ɔsoro ase no mmoaboa ano wɔ faako na asase kesee no nyi ne ho adi.”+ Na ɛyɛɛ saa.10 Na Onyankopɔn frɛɛ baabi a ɛyɛ kesee no Asase,+ na ɔfrɛɛ nsu a aboaboa ano no Ɛpo.+ Na Onyankopɔn hui sɛ eye.+11 Na Onyankopɔn kae sɛ: “Sare mfifi asase so, afifide a ɛsow aba,+ nnua a ɛsow aba,+ emu biara nsow ne so ne n’aba+ wɔ asase so.” Na ɛyɛɛ saa.12 Na sare fifii asase so, afifide a ɛsow aba sɛnea ne su te+ ne nnua a ɛsow aba sɛnea ne su te.+ Na Onyankopɔn hui sɛ eye.13 Na ade sae na ade kyee, da a ɛto so abiɛsa ni.14 Na Onyankopɔn kae sɛ: “Akanea mmra wim wɔ soro na ɛnkyɛ awia ne anadwo mu;+ na ɛnyɛ nsɛnkyerɛnne na ɛnkyerɛ mmere ne nna ne mfe.+15 Na ɛnyɛ akanea wɔ soro na ɛnhyerɛn asase so.”+ Na ɛyɛɛ saa.16 Na Onyankopɔn yɛɛ* akanea akɛse abien, kanea kɛse paa no hyerɛn awia na ketewa no hyerɛn anadwo, na ɔyɛɛ nsoromma nso.+17 Saa na Onyankopɔn de sisii soro sɛ ɛnhyerɛn asase so,+18 na ɛnhyerɛn awia ne anadwo na ɛnkyɛ hann ne esum mu.+ Na Onyankopɔn hui sɛ eye.+19 Na ade sae na ade kyee, da a ɛto so anan ni.20 Na Onyankopɔn kae sɛ: “Akra+ a ɛte ase nhyɛ nsu mu mã na ntuboa nso ntu mfa asase so wɔ wim.”+21 Na Onyankopɔn bɔɔ nsuboa akɛse+ ne akra a ɛte ase a wɔnenam+ nsu mu manyamanya nyinaa sɛnea wɔn su te, ne ntuboa a wɔwɔ ntaban nyinaa sɛnea wɔn su te.+ Na Onyankopɔn hui sɛ eye.22 Afei Onyankopɔn hyiraa wɔn kae sɛ: “Monwo na monyɛ bebree na monhyɛ po mu nsu mu mã,+ na ntuboa nso nnɔ wɔ asase so.”23 Na ade sae na ade kyee, da a ɛto so anum ni.24 Na Onyankopɔn kae sɛ: “Akra a ɛte ase mmra asase+ so, afieboa+ ne mmoa a wɔwea+ ne wuram mmoa,+ sɛnea wɔn nyinaa su te.” Na ɛyɛɛ saa.25 Na Onyankopɔn yɛɛ wuram mmoa ne afieboa ne mmoa a wɔwea asase so, sɛnea wɔn nyinaa su te.+ Na Onyankopɔn hui sɛ eye.26 Na Onyankopɔn kae sɛ: “Ma yɛnyɛ+ onipa yɛn suban so+ sɛnea yɛte,+ na wonni asase ne ɛso mmoa nyinaa so, ɛpo mu mpataa ne wim ntuboa ne afieboa ne mmoa a wɔwea asase so nyinaa.”+27 Na Onyankopɔn bɔɔ onipa wɔ ne suban so, Onyankopɔn suban so na ɔbɔɔ no;+ ɔbarima ne ɔbea na ɔbɔɔ wɔn.+28 Na Onyankopɔn hyiraa+ wɔn, na Onyankopɔn ka kyerɛɛ wɔn sɛ: “Monwo+ na monnɔɔso na monhyɛ asase so mã na munni so,+ na ɛpo mu mpataa ne wim ntuboa ne mmoa a wɔnenam asase so nyinaa, munni wɔn so.”+29 Na Onyankopɔn kae sɛ: “Mede afifide a ɛsow aba wɔ asase so nyinaa ne nnua a ɛsow aba nyinaa ama mo.+ Ɛnyɛ aduan mma mo.+30 Na mede nhaban momono ama wuram mmoa nyinaa ne wim ntuboa nyinaa ne asase so mmoa nyinaa, kyerɛ sɛ akra a ɛte ase nyinaa, sɛ wonni.”+ Na ɛyɛɛ saa.31 Afei Onyankopɔn huu biribiara a wayɛ, na na eye paa.+ Na ade sae na ade kyee, da a ɛto so asia ni.
Ase Hɔ Nsɛm
^ Hebri asɛmfua a wɔkyerɛɛ ase “yɛɛ” ne nea wɔakyerɛ ase “bɔɔ” wɔ nkyekyɛm 1, 21, 27, ne 2:3 no nyɛ ade koro. “Yɛɛ” betumi akyerɛ biribi a wɔde asi hɔ anaa wɔasiesie.


c: text/html

text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
1 Ahene 4:1-34
4 Ɔhene Solomon kɔɔ so dii Israel nyinaa so hene.+2 Na ne mpanyimfo+ din na edidi so yi: ná Sadok+ ba Asaria ne ɔsɔfo;3 Sisa mma Elihoref ne Ahiya yɛ akyerɛwfo;+ Ahilud ba Yehosafat+ ne ɔhene krakye;4 Yehoiada ba Benaia+ na ɔda asraafo no ano,+ na Sadok ne Abiatar+ yɛ asɔfo;5 Natan+ ba Asaria na ɔda akunini no ano, na Natan ba Sabud yɛ ɔsɔfo ne ɔhene adamfo;+6 Ahisa ne fiepanyin, na Abda ba Adoniram+ na ɔhwɛ apaafo+ so.7 Ná Solomon wɔ akunini dumien a wɔdeda Israel nyinaa ano, na wɔn na wɔmaa ɔhene ne ne fiefo aduan. Wɔde hyɛɛ wɔn nsa sɛ obiara mfa aduan mmra ɔsram biako afe biara.+8 Wɔn din ni: Hur ba, onyaa Efraim mmepɔw so nkurow;+9 Deker ba, onyaa Makas ne Saalbim+ ne Bet-Semes+ ne Elon-Bet-Hanan;10 Hesed ba, onyaa Arubot (ná Soko ne Hefer+ asase nyinaa nso hyɛ ne nsa);11 Abinadab ba, onyaa Dor bepɔw so nkurow+ nyinaa (ɔwaree Solomon babea Tafat);12 Ahilud ba Baana, onyaa Taanak+ ne Megido+ ne Bet-Sean+ nyinaa, baabi a ɛbɛn Saretan+ a ɛwɔ Yesreel+ ase no, efi Bet-Sean kosi Abel-Mehola+ kosi Yokmeam+ mpɔtam;13 Geber ba, onyaa Ramot-Gilead+ (ná Manase ba Yair+ nkuraa-nkuraa a ɛwowɔ Gilead+ no hyɛ ne nsa; ná Argob+ a ɛwɔ Basan+ no nso hyɛ ne nsa: nkurow akɛse aduosia a ɛwɔ ɔfasu ne kɔbere mmeamu);14 Ido ba Ahinadab, onyaa Mahanaim;+15 Ahimahas, onyaa Naftali+ (ɔno nso waree Solomon babea Basemat);+16 Husai ba Baana, onyaa Aser+ ne Bealot;17 Parua ba Yehosafat, onyaa Isakar;+18 Ela ba Simei,+ onyaa Benyamin;+19 Uri ba Geber, onyaa Gilead+ asase, Amorifo hene+ Sihon+ asase, ne Basan hene+ Og+ de; okunini biako na na ɔda akunini a wɔaka no nyinaa ano wɔ asase no so.20 Ná Yuda ne Israel dɔɔso, wɔn dodow te sɛ mpoano anhwea;+ wodidi nomee, na wodii ahurusi.+21 Solomon dii ahenni nyinaa so, efi asubɔnten kɛse+ no ho kosi Filistifo asase so ne Egypt hye so. Nkurɔfo de akyɛde brɛɛ Solomon, na wɔsom no ne nkwa nna nyinaa.+22 Ná Solomon fie da koro aduan yɛ esiam muhumuhu kor+ aduasa ne esiam foforo biara kor aduosia,23 anantwi akɛse du ne anantwi a wɔkɔ adidi aduonu ne nguan ɔha, aforote+ ne adowa+ ne awansan ne nnomaa a wɔadɔ da nkyɛn.24 Na odii biribiara a ɛwɔ asubɔnten kɛse+ no fã ha so, efi Tifsa kosi Gasa,+ ne ahene a wɔwɔ asubɔnten kɛse no fã ha nyinaa;+ onyaa asomdwoe+ n’ahenni nyinaa mu wɔ afã nyinaa.25 Na Solomon nna nyinaa mu no, Yuda+ ne Israel tenaa hɔ dwoodwoo,+ obiara tenaa ne bobe ne ne borɔdɔma ase,+ efi Dan kosi Beer-Seba.+26 Na Solomon nyaa apɔnkɔdan+ mpem aduanan maa ne nteaseɛnam,+ ne apɔnkɔsotefo mpem dumien.27 Na akunini+ yi maa Ɔhene Solomon ne obiara a ɔtena Ɔhene Solomon pon ho aduan, obiara ne ɔsram a ɔde ne de ba. Wɔamma biribiara anka mu.28 Na wɔde atoko ne sare brɛɛ apɔnkɔ no ne apɔnkɔ a wɔn ho yɛ hare+ no; wɔde kɔɔ baabiara a ehia, sɛnea obiara adwuma te.+29 Na Onyankopɔn kɔɔ so maa Solomon nyansa+ ne ntease+ pii ne nhumu koma+ sɛ mpoano anhwea.+30 Ná Solomon nyansa dɔɔso+ sen Apuei Famfo+ nyinaa nyansa ne Egypt nyansa+ nyinaa.31 Ná onim nyansa sen onipa biara; ɔsen Esrahini Etan+ ne Mahol mma Heman+ ne Kalkol+ ne Darda. Ne din hyetaa aman a atwa hɔ ahyia nyinaa mu.+32 Otumi buu mmɛ+ mpem abiɛsa, na ne nnwom+ yɛ apem ne anum.33 Ɔkaa nnua ho asɛm, efi Lebanon nkyeneduru+ so kosi sommɛ+ a efifi dan ho so; ɔkaa mmoa+ ne nnomaa+ ne mmoa a wɔwea+ ne mpataa+ ho asɛm.34 Nkurɔfo fi amanaman so betiee Solomon nyansa;+ wofi asase so ahene a wɔtee ne nyansa+ no nyinaa nkyɛn bae.

robotstxt: allowed

filter: keep


text:
ASƐM A ƐDA SO
Nsɛm Mmiɛnsa a Nkurɔfo Pɛ Sɛ Wɔbisa Onyankopɔn
BERE a Susan dii mfe nson no, ɔfii aseɛ bisaa Onyankopɔn nsɛm bi. Saa bere no na polio yareɛ ama n’adamfo Al ntumi nhome yie. Enti wɔde no hyɛɛ afidie bi mu wɔ ayaresabea. Susan kyerɛw ne suahu no wɔ The New York Times a ɛbaa January 6, 2013 no mu.
Bere a Susan kɔsraa Al wɔ ayaresabea no, ɔbisaa ne maame sɛ: “Adɛn na Onyankopɔn ama akɔdaa ketewa yi yare saa?”
Susan maame ka kyerɛɛ no sɛ: “Nea ɔsɔfo no taa ka ne sɛ Onyankopɔn na ɔnim nea ɔreyɛ, nanso me deɛ mennim.”
Mfe mmienu akyi, wɔ 1954 mu no, Jonas Salk nyaa aduro a wɔde sa polio. Susan maame kaa sɛ ɛbɛyɛ sɛ Onyankopɔn na ɔmaa owura no nyansa de yɛɛ aduro no.
Susan nso kaa sɛ: “Ɛnneɛ, adɛn nti na Onyankopɔn atena hɔ ama wɔde Al ahyɛ afidie mu ansa na ɔrema adɔkotafo renya yareɛ no ano aduro?”
Nsɛm wei nyinaa sii Susan nkɔdaaberem, na bere a ɔkyerɛw ho asɛm wɔ atesɛm krataa no mu no, ɔkaa sɛ: “Mfe nwɔtwe akyi no Al wuiɛ; saa bere no na menni gyidi biara sɛ Onyankopɔn wɔ hɔ.”
Ɛnyɛ Susan nko ara na biribi saa ato no. Sɛ nnipa bi rehu amane anaa wɔhu sɛ afoforo rehu amane a, nsɛm pii sɔre wɔ wɔn adwenem, nanso wɔnnya ho mmuaeɛ a ɛtɔ asom. Wei nti ebinom nni gyidi biara sɛ Onyankopɔn wɔ hɔ. Afoforo nso nhyɛ da nka sɛ Onyankopɔn nni hɔ, nanso wɔn adwene nsi pi sɛ ɔwɔ hɔ.
Ɛnyɛ sɛ nnipa a wɔte saa nnim nyamesom ho hwee. Ebinom mpo deɛ, nea wɔahu wɔ nyamesom mu nti na wɔnnye Onyankopɔn nni. Wɔsusu sɛ asɔre ahorow no ntumi mma wɔnnya wɔn nsɛmmisa ho mmuaeɛ. Ɛyɛ nsɛmmisa bɛn? Anikasɛm ne sɛ nsɛmmisa koro no ara na nyamesomfo pii repɛ ho mmuaeɛ. Momma yɛnhwɛ nsɛm mmiɛnsa bi a nnipa pii nyaeɛ a anka wɔbɛbisa Onyankopɔn. Afei yɛbɛhu mmuaeɛ a Bible de ma.
1 “ADƐN NTI NA WOMA KWAN MA NNIPA HU AMANE?”
Adɛn nti na wɔbisa saa?
Nea ebinom ka ne sɛ, ‘Sɛ Onyankopɔn dɔ nnipa a, anka ɔbɛyi amanehunu afi hɔ.’
SUSU HO: Ɛtɔ da a, yɛhu sɛ nnipa bi nneyɛe ne wɔn amammerɛ yɛ nwonwa paa. Ebia yɛbɛnya wɔn ho adwene a ɛmfata mpo. Nhwɛso bi ni: Wokɔ baabi na wo ne nnipa rekasa a, wɔpɛ sɛ wohwɛ wɔn anim; ɛno kyerɛ sɛ asɛm a woreka no yɛ nokware. Nanso wokɔ baabi foforo na wɔyɛ saa a, ɛkyerɛ sɛ wommu adeɛ. Yɛhu biribi a ɛte saa a, yɛrentumi nkasa ntia wɔn. Mmom, yɛbɛsua nnipa no ho nsɛm pii na yɛahu wɔn yie.
Onyankopɔn nso ɛ? Wonnye nni sɛ ɛsɛ sɛ yɛgye bere sua ne ho adeɛ na yɛhu no yie? Ebinom susu sɛ, sɛ Onyankopɔn wɔ hɔ ampa a, anka ɔrenhwɛ mma nnipa nhu amane. Nanso afoforo gye di sɛ Onyankopɔn wɔ hɔ, na wɔabɛhu nea enti a wama kwan ma amanehunu rekɔ so.
NEA BIBLE KA: Onyankopɔn adwene ne n’akwan korɔn sen yɛn deɛ koraa. (Yesaia 55:8, 9) Wei nti ɛtɔ da a, ɔyɛ biribi anaa ɔtwentwɛn ne nan ase wɔ nneɛma bi ho. Nanso ebia mfiase no yɛrente aseɛ.
Nanso ɛsɛ sɛ yɛhyɛ no nso sɛ Bible nka wɔ baabiara sɛ “Onyankopɔn akwan yɛ akyewakyew” sɛnea ebinom pɛ sɛ afoforo gye di no. Mmom Bible hyɛ yɛn nkuran sɛ yɛnsua Onyankopɔn ho nneɛma pii na ama yɛahu nea nti a ɔyɛ nneɛma bi. * Yɛbɛtumi abɛn no mpo.—Yakobo 4:8.
2 “ADƐN NTI NA NYAATWOM ADONNƆN NYAMESOMFO SAA?”
Adɛn nti na wɔbisa saa?
Ebinom ka sɛ, sɛ ‘Onyankopɔn pɛ nokwaredi a, anka ɛnyɛ ɛne sɛ nyaatwom adonnɔn nyamesomfo saa no.’
SUSU HO: Wo deɛ yɛnhwɛ agya bi a ɔpɛ sɛ ɔtete ne ba kama, nanso abofra no tu fii fie kɔbɔɔ ahohwibra. Ɛwom, agya no mfoa ne ba no subammɔne no so, nanso ɔde ne pɛ ama no. Ɛnneɛ akyiri yi sɛ obi hyia abofra no a, wohwɛ a ɔbɛtumi aka sɛ abofra no nni agya anaa n’agya no yɛ agya bɔne? Obi ka saa a, ɛnyɛ ne kwan so! Enti nyaatwom a ɛrekɔ so wɔ nyamesom mu no kyerɛ sɛ Onyankopɔn ma nnipa kwan ma wɔn ankasa si wɔn gyinae.
NEA BIBLE KA: Onyankopɔn kyi nyaatwom. (Yeremia 7:29-31; 32:35) Nanso ɔma nnipa kwan ma wɔn ankasa si wɔn gyinae. Wɔn a wɔseɛ sɛ wɔgye Onyankopɔn di no mu pii di nnipa nkyerɛkyerɛ akyi, na wɔn ara na wɔkyerɛ sɛnea wɔbɛbɔ wɔn bra.—Mateo 15:7-9.
Nanso ɔsom a ɛda Onyankopɔn koma so deɛ, nyaatwom biara nnim. * Yesu kaa sɛ: “Sɛ mododɔ mo ho a, ɛno na ɛbɛma nnipa nyinaa ahunu sɛ moyɛ m’asuafoɔ ampa.” (Yohane 13:35) Bible ka sɛ ‘ɛnsɛ sɛ yɛma nyaatwom ba yɛn dɔ mu.’ (Romafoɔ 12:9) Ɔsom dodow no ara nni saa ahyɛde yi so. Nhwɛso bi ni: Bere a ɔko gyina mu wɔ Rwanda, 1994 mu no, nnipa mpempem a wɔse wɔyɛ nyamesomfo kunkum wɔn ankasa asɔremma. Adɛn ntia? Ɛno ara ne sɛ ɛsono abusua (tribe) a wɔfi mu. Nanso Yehowa Adansefo amfa wɔn ho anhyɛ saa mogyahwiegu no mu, na wɔbɔɔ wɔn nuanom Kristofo ne afoforo ho ban. Ebinom mpo de wɔn nkwa twaa so. Wei yɛ adanse a ɛkyerɛ sɛ ɛnyɛ ɔsom nyinaa na nyaatwom wom.
3 “ADƐN NTI NA YƐWƆ WIASE?”
Adɛn nti na wɔbisa saa?
Ebia ebinom bɛbisa sɛ: ‘Adɛn nti na nnipa di mfe 80 anaa 90 pɛ na wɔawu? Sɛ nna kakra yi ara na yɛbɛdi wɔ asase so a, ɛnneɛ adɛn nti na yɛwɔ ha?’
SUSU HO: Wɔn a wɔnnye nni sɛ Onyankopɔn wɔ hɔ mpo nim sɛ nneɛma pii wɔ asase so a ɛyɛ nwonwa paa, na wɔpɛ sɛ wɔhu nea nti a ɛte saa. Wɔn ankasa gye tom sɛ wɔahyehyɛ asase yi, bosome, ne okyinsoroma nyinaa pɛpɛɛpɛ sɛnea ɛbɛyɛ a nneɛma a nkwa wom bɛtumi atena asase so. Sɛ wɔhwɛ nneɛma a ɛrekɔ so wɔ soro ne asase so a, wɔhu sɛ wɔatoto biribiara kama ma enti sɛ nsakrae ketewaa bi mpo ba a, anomaa mpo renka asase so.
NEA BIBLE KA: Sɛ ebinom hwɛ sɛ nnɛ yɛawo nipa, ɔkyena na ɔnni wiase bio a, nea wɔka ara ne sɛ Onyankopɔn nni hɔ. Nanso yɛn asase yi yɛ adanse kɛse a ɛkyerɛ sɛ Ɔbɔadeɛ bi wɔ hɔ. (Romafoɔ 1:20) Ɔbɔadeɛ no nim nea nti a ɔbɔɔ nneɛma. Nokwasɛm ne sɛ atirimpɔ bi nti na yɛwɔ hɔ. Onyankopɔn bɔɔ nnipa sɛ wɔntena asase so afebɔɔ, na n’atirimpɔ nsakraeɛ.—Dwom 37:11, 29; Yesaia 55:11.
Ampa, sɛ yɛhwɛ nneɛma a atwa yɛn ho ahyia a, ɛnyɛ obi na ɔbɛka akyerɛ yɛn sɛ Onyankopɔn wɔ hɔ, nanso nneɛma a wabɔ kɛkɛ remma yɛnhu n’atirimpɔ. Sɛ yɛpɛ sɛ yɛhu nea nti a Onyankopɔn bɔɔ yɛn a, ɔno ara na ɔbɛtumi aka akyerɛ yɛn. Ɔma yɛhu ne nyinaa wɔ Bible mu. * Yehowa Adansefo pɛ sɛ woto wo bo ase hwehwɛ nsɛmmisa no ho mmuaeɛ wɔ Bible mu.
^ nky. 17 Sɛ wopɛ wei ho nsɛm pii a, hwɛ Dɛn na Bible Kyerɛkyerɛ Ankasa? ti 11. Yehowa Adansefo na wɔtintimiiɛ. Ɛsan wɔ Intanɛt so wɔ jw.org/tw.
^ nky. 23 Sɛ wopɛ wei ho nsɛm pii a, hwɛ Dɛn na Bible Kyerɛkyerɛ Ankasa? ti 15. Yehowa Adansefo na wɔtintimiiɛ. Ɛsan wɔ Intanɛt so wɔ jw.org/tw.
^ nky. 29 Sɛ wopɛ wei ho nsɛm pii a, hwɛ Dɛn na Bible Kyerɛkyerɛ Ankasa? ti 3. Yehowa Adansefo na wɔtintimiiɛ. Ɛsan wɔ Intanɛt so wɔ jw.org/tw.


text:
Nsɛmmisa a Efi Akenkanfo Hɔ
Yesu mmofraase ho asɛm a Mateo ne Luka kyerɛwee no, adɛn nti na nsonsonoe wom?
Nsɛm a esisii wɔ Yesu awo mu ne ne mmofraase a Mateo ne Luka kyerɛwee no, nsonsonoe kakra wom. Adɛn ntia? Efisɛ wɔn a wɔkyerɛw Nsɛmpa no, ɛsono nea obiara de n’adwene sii so.
Nsɛm a esisii wɔ Yosef asetena mu na Mateo de n’adwene sii so. Ne kyerɛwtohɔ no mu no, ɔkaa nea Yosef dii kan yɛe bere a ɔtee sɛ Maria afa yafunu no. Afei ɔkae sɛ, Yosef soo dae na ɔbɔfo bi kyerɛɛ no nea ama Maria anyinsɛn, na Yosef gyee nea ɔbɔfo no kae toom. (Mat. 1:19-25) Mateo toaa so kae sɛ Yosef soo dae foforo bi. Emu no, ɔbɔfo bi ka kyerɛɛ no sɛ onguan nkɔ Egypt. Afei Mateo kaa sɛnea Yosef ne n’abusua guanee. Ɔsan soo dae, na ɔbɔfo bi ka kyerɛɛ no sɛ ɔnsan nkɔ Israel asase so, na ɔkɔe. Akyiri yi ɔne n’abusua kɔtenaa Nasaret. (Mat. 2:13, 14, 19-23) Asɛmpa a Mateo kyerɛwee no, wokan ti baako ne mmienu a, Yosef din pue wɔ hɔ mpɛn nwɔtwe nanso Maria din pue mpɛn nnan pɛ.
Luka kyerɛwtohɔ no deɛ, nsɛm a esisii wɔ Maria asetena mu na ɔde n’adwene sii so. Nea ɔkaa ho asɛm no bi ni. Ɔbɔfo Gabriel kɔɔ Maria nkyɛn. Maria nso kɔsraa ne busuani Elisabet, na Maria kaa nsɛm de yii Yehowa ayɛ. (Luka 1:26-56) Simeon ka kyerɛɛ Maria sɛ Yesu behu amane. Luka kyerɛwee sɛ, Yesu dii mfe 12 no, Maria ne n’abusua kɔɔ Yerusalem asɔrefie. Bere a Luka reka nea esii ho asɛm no, nsɛm a Maria kae na Luka kyerɛwee na ɛnyɛ nea Yosef kae. Luka de kaa ho sɛ, nsɛm a esisii no nyinaa kaa Maria paa. (Luka 2:19, 34, 35, 48, 51) Asɛmpa a Luka kyerɛwee no, wokan ti baako ne mmienu a, Maria din pue wɔ hɔ mpɛn 12, nanso Yosef din pue 3 pɛ. Wei kyerɛ sɛ, Mateo kyerɛw Yosef ne nneɛma a ɔyɛe ho asɛm, ɛnna Luka nso kaa nsɛm a esisii wɔ Maria asetena mu ho asɛm.
Mateo ne Luka kaa anato ho asɛm wɔ Nsɛmpa a wɔkyerɛwee no mu. Ɛno nso, nsonsonoe wom. Mateo de n’adwene sii Yosef anato so, na ɔkyerɛe sɛ esiane sɛ Yosef na ɔtetee Yesu nti, mmara ma kwan sɛ Yesu di Dawid ade. Adɛn ntia? Ná Yosef fi Solomon a ɔyɛ Dawid ba no abusua mu. Enti na ɔyɛ Ɔhene Dawid aseni. (Mat. 1:6, 16) Nanso ɛda adi sɛ Luka de n’adwene sii Maria anato so, na ɔkyerɛe sɛ Yesu fi awo mu fata sɛ odi Dawid ade wɔ “ɔhonam mu.” (Rom. 1:3) Adɛn ntia? Ná Maria fi Natan a ɔyɛ Dawid ba no awo ntoatoaso mu. Enti na ɔyɛ Ɔhene Dawid aseni. (Luka 3:31) Nanso anato a Luka kyerɛwee no, wammɔ Maria din sɛ ɔyɛ Heli babea. Adɛn ntia? Efisɛ saa bere no, sɛ wɔreyɛ obi anato ho kyerɛwtohɔ a, mmarima din na na wɔbɔ. Enti bere a Luka kae sɛ Yosef yɛ Heli ba no, na ɛkyerɛ sɛ Yosef ware Heli babea.—Luka 3:23.
Anato ho kyerɛwtohɔ a Mateo ne Luka yɛe no ma yehu pefee sɛ Yesu ne Mesia a wɔhyɛɛ ne ho nkɔm no. Nea ɛte ne sɛ, na nkurɔfo nim Yesu anato ho nokwasɛm araa ma Farisifo ne Sadukifo no mpo antumi annye ho kyim. Ɛnnɛ, anato ho kyerɛwtohɔ a Mateo ne Luka yɛe no ka nneɛma a ɛma yenya gyidi no ho. Ɛsan di adanse sɛ Onyankopɔn bɔhyɛ nyinaa bɛbam ɔkwan biara so.


text:
ƐDEFA YƐNHO
Nnipa Bebree a woreboaboa wɔnho sɛ wobefi Ɔwɛn Aban Ahyehyɛde no mu anaasɛ woredwinnwen ho sɛ wobefi mu no ebia worennwen ɛmfa ɔsom ho bio. Nokwarem no, bebree a woagyae Ɔwɛn Aban no apo ɔsom korakoraa. Yɛn internɛt dwumadibea wɔde abata yɛn Kristosom Adwuma Yesu Adansefo no (Witnesses for Jesus Inc.) ho. Yɛnyɛ Ɔsom Ahyehyɛde. Ɛwom sɛ yɛyɛ Kristosom adwuma a yɛmpɛ mfaso na yɛwɔ ahofama sɛ yɛbɛka nokware Bible nkyerɛkyerɛ a ɛfa Yehowa Adansefo gyidi ne nneyɛe ho, yɛnkamfo asɔre anaa ɔsom akuw bi. Nnipa ankorankoro a wɔgye yɛn botae, anisoadehu ne apɛde tom ɛnna wɔboa wɔ sika fam. Sɛ wopɛ sɛ wohu pii fa yɛn ho a, kɔ mmea edidi so yi:
YƐN GYIDI, BOTAE, ANISOADEHU NE APƐDE HO ASƐM
ƆKWAN BƐN SO NA WOBƐBOA YƐN NA WOABƐKA YƐN SOM ADWUMA HO
SENƐA WOBƐSOM YEHOWA WƆ ƆWƐN ABAN AHYEHYƐDE NO AKYI
SO ƐYƐ ƆDƆ SƐ WOBEBUBU OBI FOFORO GYIDI? Krataa Petee Yɛde Ma Nnipa Wɔko Tia Yɛn Som Adwuma (4Witness.org)
SƐNEA ƆSOM ADWUMA YI FII ASE (4Witness.org)
YƐN KOKOAM BANBƆ MMARAHYƐ
This post is also available in:
Spanish Portuguese Czech Italian Russian Borɔfo


text:
Onyankopɔn, yɛn hwɛfo
1Obiara a wobɛkɔ Awurade nkyɛn sɛ wo guankɔbea, obiara a ɔbɛhyɛ Otumfoɔ no banbɔ ase no 2 tumi ka kyerɛ no se, “Woyɛ me hwɛfo ne me guankɔbea. Woyɛ me Nyankopɔn na mewɔ wo mu ahotoso.” 3 Ɔbɛkora wo afi bɔne a ahintaw nyinaa ne ɔyarewu nyinaa ho. 4 Ɔde ne ntaban bɛkɛta wo so; ne hwɛ mu, hwee renyɛ wo. Ne nokware bɛbɔ wo ho ban. 5 Ɛnsɛ sɛ wusuro anadwo mu amanehunu anaa awia mu ɔtaa 6 anaa ɔyaredɔm a ɛba anadwo anaa amumɔyɛde a ɛsɛe ade awia ketee.
7 Apem totɔ wo nkyɛn na ɔpedu totɔ wo nifa a, wo de, ɛrenka wo. 8 W’ani nko na wode bɛhwɛ na wahu nnebɔneyɛfo asotwe. 9 Woayɛ Awurade wo hwɛfo, ɔsorosoroni no wo guankɔbea 10 enti asiane biara mma wo so, na basabasayɛ biara remmɛn w’atenae. 11 Onyankopɔn bɛma n’abɔfo abɛwɛn wo na baabiara a wobɛkɔ no, wɔabɔ wo ho ban. 12 Wobesuso wo mu wɔ soro sɛnea wo nan renhintiw, mpira. 13 Wubetiatia agyata ne awɔ, agyata a wɔn ho yɛ hu ne awɔ a wɔn ano bɔre yɛ den so.
14 Onyankopɔn se, “Megye wɔn a wɔdɔ me no nkwa, na mabɔ wɔn a wonim me sɛ Awurade no ho ban. 15 Sɛ wɔfrɛ me a, megye wɔn so; sɛ ɔhaw to wɔn a, mɛka wɔn ho. Megye wɔn na mahyɛ wɔn anuonyam. 16 Mɛma wɔn nkwa nna aware. Megye wɔn nkwa.”


text:
Paulo afotu
1Migyina Onyankopɔn ne Kristo Yesu a obebu ateasefo ne awufo atɛn, nam ne ba a ɔbɛba no ne n’ahenni no a abɛn no so hyɛ wo sɛ, 2 ka asɛm no, na bere biara gyina ne ka mu dennen yi atɛn, ka anim, tu fo na kyerɛkyerɛ boasetɔ mu.
3 Bere bi bɛba a nnipa rentie nkyerɛkyerɛ pa no, na mmom wobedi wɔn ara wɔn apɛde akyi na wɔaboaboa akyerɛkyerɛfo a wɔbɛka nsɛm a wɔrepɛ atie no ano, na wɔaka akyerɛ wɔn. 4 Wɔbɛpo nokware no tie, na wɔatie anansesɛm.
5 Nanso mmere nyinaa mu, ɛsɛ sɛ wohwɛ wo ho so yiye. Amanehunu mu, mia w’ani. Yɛ ɔsɛmpakafo adwuma na di wo dwuma nyinaa sɛ Onyankopɔn somfo.
6 Me de, bere adu sɛ wɔde me bɔ afɔre. Bere aso sɛ migyaw asetena yi. 7 Ɔko pa no, mako; mmirika no, mawie tu; gyidi no makora. 8 Ade a ɛretwɛn me mprempren ne nkonim akyɛde, trenee abotiri a Awurade a ɔyɛ trenee temmufo no de bɛma me da no; ɛnyɛ me nko na mmom wɔn a wɔtena ase ɔdɔ mu twɛn no no nyinaa.
Nkyerɛkyerɛ a etwa to
9 Bɔ mmɔden bra me nkyɛn ntɛm. 10 Dema dɔɔ nnɛ wiase yi ma ɔyɛɛ saa guan gyaw me kɔɔ Tesalonika. Kreste kɔ Galatia. Tito nso kɔɔ Dalmatia. 11 Luka nko ara na ɔne me wɔ ha. Fa Marko ka wo ho na wo ne no mmra, efisɛ, obetumi aboa me adwuma no yɛ. 12 Mesomaa Tihiko Efeso. 13 Sɛ woreba a fa m’atade a migyaw wɔ Karpo nkyɛn wɔ Troia no brɛ me. Ɛyɛ a fa me nhoma no nso ka ho, ne titiriw no, nea wɔde aboa nhoma yɛe no.
14 Aleksandro, kɔbere dwumfo no, haw me papaapa; nea ɔyɛe no Awurade betua no so ka. 15 Ɛyɛ a hwɛ wo ho yiye wɔ ne ho, efisɛ, na otia nsɛm a yɛka no mu denneenen.
16 Bere a mereyi me ho ano no, obiara ammoa me. Wɔn nyinaa guan gyaa me. Onyankopɔn mmfa nntia wɔn. 17 Nanso Awurade ne me tenae maa me ahoɔden ma mitumi kaa asɛm no kyerɛɛ A=manamanmufo ma wotiei. Enti wogyee me fii gyata anom. 18 Na Awurade begye me afi bɔne nyinaa mu na ɔde me akɔ soro ahenni no mu asomdwoe mu. Ɔno na anuonyam nka no daadaa. Amen.
Nkyia a etwa to
19 Kyia Priska ne Akwila ne Onesiforo fifo nyinaa ma me. 20 Erasto kaa Korinto ɛnna migyaw Trofimo wɔ Mileto, efisɛ, na ɔyare. 21 Bɔ mmɔden bra ansa na awɔw bere adu. Eubulo ne Pude ne Lino ne Klaudia ne anuanom no nyinaa kyiakyia wo.
22 Awurade ne wo honhom ntena. Adom nka mo nyinaa.


text:
Honhom mu agyapade a ɛwɔ nkuku mu
1Onyankopɔn nam n’adom so de saa asɛm yi abrɛ yɛn na ɛno nti, ɛmma yɛn koma ntu. 2 Yɛagyae kokoamusɛm ne aniwudeyɛ nyinaa. Yɛnnaadaa na yentwa Onyankopɔn asɛm no ho nkontompo. Yɛnnaadaa obi mma onnye nea Kyerɛwsɛm no nkae nni. Yegyae saa aniwudesɛm no nyinaa. Yegyina Onyankopɔn anim kasa enti yɛka nokware ma wɔn a wonim yɛn no nyinaa gye di.
3 Sɛ Asɛmpa a yɛka no yɛ ahintasɛm a, ɛyɛ ahintasɛm ma wɔn a wɔreyera. 4 Wonnye nni, efisɛ, ɔbonsam asɛe wɔn adwene. Ɔtwe wɔn fi hann a ɛtow gu wɔn so no ho; hann a efi Asɛmpa no mu a ɛfa Kristo a ɔte sɛ Onyankopɔn anuonyam no ho no. 5 Ɛnyɛ yɛn ankasa ho na yɛka asɛm no fa. Yɛka Yesu Kristo ho asɛm sɛ ɔno ne Awurade no na yɛn nso Yesu nti, yɛyɛ mo asomfo. 6 Onyankopɔn a ɔkae se, “Esum mu na hann fi ba” no, yɛ Onyankopɔn koro no ara a ɔma ne hann hyerɛn wɔ yɛn koma mu na ama yɛanya Onyankopɔn anuonyam ho nimdeɛ a ɛhran wɔ Kristo anim no.
7 Nanso yɛn a yɛwɔ saa honhom mu agyapade yi te sɛ nkuku na ɛnam so da no adi sɛ tumi kɛse no fi Onyankopɔn na emfi yɛn. 8 Wɔtaa haw yɛn nanso wɔnyam yɛn; ɛtɔ da bi a, yɛn adwene nsi yɛn pi nanso yɛmpa abaw; 9 atamfo dɔɔso nanso yɛwɔ adamfo, na ɛtɔ da bi a, wopira yɛn, nanso ɛnsɛe yɛn. 10 Mmere nyinaa yɛn nnipa dua no soa Yesu wu a owui no sɛnea ɛbɛyɛ a n’abrabɔ bɛda adi wɔ yɛn mu.
11 Yɛn asetena mu nyinaa, Yesu nti, yɛte hɔ ma owu sɛnea ɛbɛyɛ a n’abrabɔ bɛda adi wɔ yɛn nipadua a ewu no mu. 12 Eyi kyerɛ sɛ owu di ne dwuma wɔ yɛn mu ɛnna nkwa nso di ne dwuma wɔ mo mu.
13 Kyerɛwsɛm no ka se, “Mekasae, efisɛ, na migye di.” Saa honhom mu gyidi no ara so na ɛma yɛn nso yɛkasa, efisɛ,yegye di. 14 Yenim sɛ Onyankopɔn a ɔmaa Awurade Yesu sɔre fii awufo mu no bɛma yɛne Yesu asɔre na ɔde yɛn abɛka mo ho wɔ n’anim. 15 Mo nti na eyinom bɛba mu; na sɛnea Onyankopɔn adom no redu nnipa bebree nkyɛn no, saa ara nso na wɔbɛbɔ mpae ada Onyankopɔn ase de ahyɛ no anuonyam.
16 Esiane eyi nti, yɛn bo ntu. Ɛwom sɛ yɛn nipadua no reporɔw nkakrankakra de, nanso yɛn honhom no de, ɛsesa yɛ foforo da biara da. 17 Na saa ɔhaw kakra a yɛfa mu no de anuonyam a enni awiei a ɛboro saa ɔhaw no so no bɛbrɛ yɛn. 18 Yɛmfa yɛn adwene nkɔ nneɛma a yehu so na mmom nneɛma a yenhu so na yɛde yɛn adwene kɔ. Nea wotumi hu no ntena hɔ nkyɛ nanso nea yentumi nhu no tena hɔ daa.


text:
Kwesi Gyasi n'amandzehun da
Addison Gifty Naana
Andrews Opoku Antwi and Michelangelo Quaye Anang
Kwesi Gyasi na n'awofo tsenaa ekuraa bi a wᴐfrԑ no Asempaye mu. Ɔwᴐ nyɛnko bi a wᴐfrԑ no Kweku Twum. Kwesi Gyasi na Kwesi Twum kᴐ skuul kor wᴐ Asempaye na hᴐn nyina gyina gyinapԑn kor.
Kwesi Gyasi ne maame wᴐfrԑ no Maame Abᴐkuma na ne papa so ne dzin dze Papa Kodwo Mensa.
Dabaa Maame Abᴐkoma tu ne ba Kwesi Gyasi fo dԑ mma onnguar nsu a ᴐtaa fakor da osiandԑ ᴐyԑ hu.
Wᴐmaa skuul kwan no, ne nyԑnko Kweku Twum tuu kwan kᴐr Simpa. Ɔkԑdzii akwanma no wᴐ ne wᴐfa Kobina Amfo hᴐ. Ɔyԑ ᴐfar nyi mapa a ᴐwᴐ hԑmba pii wᴐ Simpa.
Kweku Twum fii akwantu mu bae no, ᴐkᴐhwehwԑԑ ne nyԑnko Kwesi Gyasi bᴐᴐ n'akwanma mu amandzԑԑ kyerԑԑ no nkanka nsu mu eguar. Ɔmaa Kwesi Gyasi hun dԑ nsu mu eguar yԑ dԑw. Kwesi n'enyi gyee amandzԑԑ no ho. Na ne yamu a nkyԑ ᴐnye no kᴐree.
Da kor ewiaber bi anyԑnkofo yi yԑԑ adwen dԑ wᴐbᴐkᴐ nsu no mu ekoguar. Wᴐannkra obiara.
Wokodur nsu no ho pԑr na Kweku huruwii tᴐᴐ nsu no mu. Nna nsu no yԑ nwin. Kweku frԑԑ Kwesi Gyasi dԑ ᴐmbeka noho wᴐ nsu no mu ᴐkaa ne na n'afutu.
Kweku fii nsu nomu pue na odzii ne nyɛnko Kwesi n'adwen ma ᴐkekaa noho wᴐ nsu no mu. Ekyir yi ᴐgyee tum ma wↄkoguaree. Woguaree ara yie ma hᴐn enyi gyee dodow.
Afei nna mber rᴐkᴐ. Nna adze resa. Kweku kaa kyeree ne nyonko, Kwesi dԑ ᴐmma wↄnkᴐ fie. Ofii nsu no mu, ᴐpepaa noho, na ᴐhyԑԑ n'atar. Nna Kwesi da ho reguar, Kwesi kaa dԑ "aka kor."
Ekyirii no Kwesi fii nsu no mu. Ɔyԑԑ dԑ orifi nsu no mu ara na ᴐtsee dԑ biribi atwe ne nan wᴐ nsu no ase. Nna onnhu n'adzeban.
Ɔhwԑԑ no nna ᴐyԑ denkyem, Nsu no mu bosom. Otsiem frԑԑ mboa.
Kweku Twum tsee nkakamu no, ᴐtuu mereka koboa ne nyɛnko no yii no fii nsu no mu. Kwesi n'enyiwado siw no. Ɔtuu emerika kᴐhwehwԑԑ mboa fii ekuraa no ase.
Ekuraa no asefo no tsee dԑ Kweku rekaka mu. Wotuu mereka kᴐᴐ nsu no ho dԑ worekᴐhwe dza oesi. Wↄhun dԑ Kweku Gyasi da ho kegyaa, na mbogya gu famu hᴐ pii. Wᴐbԑfaa no kᴐr ayarsabea a oennhu hwee.
Dᴐnhwer bebiree ekyir no, Kwesi n, enyiwado tsew no.
Ohun n'awofo na ne nyɛnko Kweku dԑ wↄgyinagyina ne nkyԑn. Ɔyɛɛ dԑ ᴐrekeka noho no ᴐtsee yaw wᴐ ne nan kor mu. Wↄ kaa kyerɛɛ no dԑ woetwa ne nan kor. Osuu yaayaayaw. ᴐpaa ne maame kyew dԑ ᴐmfa ne bᴐn nkye no. Ne maame kaa no bᴐkᴐᴐ dԑ, "Sԑanntse nye ᴐwam n'etsikᴐr pᴐw."
You are free to download, copy, translate or adapt this story and use the illustrations as long as you attribute in the following way:
Kwesi Gyasi n'amandzehun da
Author - Addison Gifty Naana, Aihoon Fatima, Biney Kwesi, Oduro Gifty and Sam Gabriel Ampa
Illustration - Andrews Opoku Antwi and Michelangelo Quaye Anang
Language - Fante
Level - Longer paragraphs
© African Storybook Initiative 2017
Creative Commons: Attribution 4.0
Source www.africanstorybook.org


text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Mateo 27:1-66
27 Ade kyee no, asɔfo mpanyin ne ɔman no mpanyimfo nyinaa tuu agyina hwɛɛ ɔkwan a wɔbɛfa so akum Yesu.+2 Woguu no mpokyerɛ de no kɔmaa amrado Pilato.+3 Afei Yuda a oyii no mae no hui sɛ wɔabu no kumfɔ no, onuu ne ho na ɔsan de nnwetɛbona aduasa+ no kɔmaa asɔfo mpanyin ne mpanyimfo no,4 sɛ: “Meyɛɛ bɔne sɛ miyii mogya a ɛteɛ mae.”+ Wɔkae sɛ: “Ɛfa yɛn ho dɛn? Ɛyɛ wo ara w’asɛm!”+5 Enti ɔtow nnwetɛbona no guu asɔrefie hɔ na ofii hɔ kɔsɛn ne ho.+6 Na asɔfo mpanyin no sesaw nnwetɛbona no kae sɛ: “Mmara mma kwan sɛ yɛde begu sika akorae kronkron, efisɛ ɛyɛ mogya sika.”7 Bere a wotuu agyina no, wɔde tɔɔ ɔnwemfo asase a wɔde besie ahɔho.8 Enti ɛde besi nnɛ wɔfrɛ saa asase no “Mogya Asase.”+9 Afei nea wɔnam odiyifo Yeremia so kae no baa mu sɛ: “Na wogyee nnwetɛbona aduasa,+ ɛbo a wotwa too onipa no so, nea Israel mma binom twaa bo too no so no,10 na wɔde gyee ɔnwemfo+ asase sɛnea na Yehowa ahyɛ me no.”11 Afei Yesu begyinaa amrado no anim; na amrado no bisaa no sɛ: “Wone Yudafo hene no anaa?”+ Yesu buae sɛ: “W’ankasa na woreka.”+12 Na bere a asɔfo mpanyin ne mpanyimfo no rebɔ no sobo no,+ wanyi ano.+13 Ɛnna Pilato bisaa no sɛ: “Enti wonte nsɛm bebrebe a wɔreka agu wo so yi?”+14 Nanso wammua no, na wanka asɛm biako mpo, enti ɛyɛɛ amrado no nwonwa paa.+15 Na ɛyɛ amrado no amanne sɛ edu afahyɛ biara a ogyaa ɔdeduani biako a nnipa no pɛ ma wɔn.+16 Bere no ara mu no, na ɔdeduani bi wɔ hɔ a wagye dimmɔne a wɔfrɛ no Baraba.+17 Enti bere a wohyiaam no Pilato ka kyerɛɛ wɔn sɛ: “Wɔn mu hena na mopɛ sɛ migyaa no ma mo, Baraba anaa Yesu a wose wɔfrɛ no Kristo no?”+18 Ná onim sɛ ahoɔyaw+ nti na wɔde no abrɛ no.+19 Afei nso bere a ɔte atemmu agua so no, ne yere soma baa ne nkyɛn sɛ: “Mfa wo ho nnye onipa trenee+ yi asɛm mu koraa, na ne nti mahu amane pii wɔ dae+ mu nnɛ.”20 Nanso asɔfo mpanyin ne mpanyimfo no tutu guu nnipakuw no asom sɛ wɔnka sɛ wɔpɛ Baraba+ na wɔmma wonkum Yesu.21 Ɛnna amrado no buaa wɔn sɛ: “Wɔn baanu no mu hena na mopɛ sɛ miyi no ma mo?” Wɔkae sɛ: “Baraba.”+22 Pilato ka kyerɛɛ wɔn sɛ: “Ɛnde dɛn na menyɛ Yesu a wɔfrɛ no Kristo no?” Wɔn nyinaa kae sɛ: “Ma wɔmmɔ no asɛndua mu!”+23 Ɔkae sɛ: “Adɛn, bɔne bɛn na wayɛ?” Nanso wɔkɔɔ so teɛteɛɛm denneennen sɛ: “Ma wɔmmɔ no asɛndua mu!”+24 Bere a Pilato hui sɛ adepa biara amfi mu amma na mmom basabasa rebesi no, ɔfaa nsu+ de hohoroo ne nsa wɔ nnipakuw no anim kae sɛ: “Minni ɔbarima yi mogya ho fɔ. Mo ara monyɛ nea mobɛyɛ.”25 Ɛnna ɔmanfo no nyinaa buae sɛ: “Ne mogya mmra yɛne yɛn mma so.”+26 Afei oyii Baraba maa wɔn, na ɔma wɔhwee+ Yesu de no maa wɔn sɛ wɔmmɔ no asɛndua mu.+27 Afei amrado asraafo no de Yesu kɔɔ amrado atenae hɔ na wɔboaboaa asraafokuw no nyinaa ano baa ne nkyɛn.+28 Na wɔworɔw ne ho de atade tenten kɔkɔɔ hyɛɛ no,+29 na wɔde nsɔe nwenee abotiri de bɔɔ ne ti de demmire hyɛɛ ne nsa nifa mu. Na wɔkotow n’anim dii ne ho fɛw+ sɛ: “Asomdwoe nka wo, Yudafo Hene!”+30 Na wɔtetee ntasu+ guu no so, na wogyee demmire no fii ase de hwehwee ne tirim.31 Afei bere a wodii ne ho agoru+ wiei no, woyii atade tenten no de n’atade nguguso hyɛɛ no de no kɔe sɛ wɔrekɔbɔ no asɛndua mu.+32 Bere a wɔrefi adi akɔ no wohuu Kireneni bi a wɔfrɛ no Simon.+ Saa ɔbarima yi na wɔhyɛɛ no sɛ ɔnsoa n’asɛndua no.33 Na bere a woduu baabi a wɔfrɛ hɔ Golgota+ a ɛkyerɛ Tikora no,34 wɔmaa no bobesa a wɔde bɔnwoma+ afra sɛ ɔnnom; nanso bere a ɔde kaa n’ano no wannom.+35 Bere a wɔbɔɔ no asɛndua+ mu no, wɔbɔɔ ntonto kyɛɛ n’atade nguguso+ mu,+36 na wɔtenatenaa ase hwɛɛ no so wɔ hɔ.37 Bio nso wɔkyerɛw sobo a wɔbɔɔ no no fam n’atifi sɛ: “Oyi ne Yesu a ɔyɛ Yudafo hene no.”+38 Afei wɔbɔɔ adwowtwafo baanu bi asɛndua mu kaa ne ho, obiako wɔ ne nifa na obiako wɔ ne benkum.+39 Enti wɔn a wɔretwam no wosow+ wɔn ti kasa tiaa+ no,40 na wɔkae sɛ: “O wo a anka wubedwiriw asɔrefie+ agu na woasi no nnansa ntam, gye wo ho! Sɛ woyɛ Onyankopɔn ba a, fi asɛndua no so si fam!”+41 Saa ara nso na asɔfo mpanyin ne akyerɛwfo ne mpanyimfo no fii ase dii ne ho agoru kae sɛ:+42 “Ogyee afoforo, nanso ontumi nnye ɔno ara ne ho! Ɔyɛ Israel hene;+ afei ma onsi mfi asɛndua no so na yebegye no adi.+43 Ɔde ne ho ato Onyankopɔn so; afei sɛ ɔpɛ no a ma onnye+ no, efisɛ ɔno ara na ɔkae sɛ, ‘Meyɛ Onyankopɔn Ba.’”+44 Saa ara na adwowtwafo a wɔbɔɔ wɔn asɛndua mu kaa no ho no nso bɔɔ no ahohora.+45 Efi dɔn a ɛto so asia* rekɔ no, esum duruu+ asase no nyinaa so kosii dɔn a ɛto so akron.*+46 Bɛyɛ dɔn a ɛto so akron* no, Yesu de nne kɛse teɛɛm sɛ: “Eli, Eli, lama sabaktani?” a ɛkyerɛ sɛ, “Me Nyankopɔn, me Nyankopɔn, dɛn nti na woapa me?”+47 Wɔtee eyi no, wɔn a wogyinagyina hɔ no bi fii ase kae sɛ: “Ɔbarima yi refrɛ Elia.”+48 Na ɛhɔ ara wɔn mu biako tuu mmirika kɔfaa sapɔw de bɔɔ nsa nyinyanyinya+ mu de tuaa demmire ano de kɔmaa no sɛ ɔnnom.+49 Na wɔn a aka no kae sɛ: “Munnyae no! Momma yɛnhwɛ sɛ Elia bɛba abegye no anaa.”+ [[Obi foforo faa peaw de wɔɔ ne mfe mu maa mogya ne nsu fi bae.]]+50 Yesu san de nne kɛse teɛɛm na ogyaa ne honhom mu.+51 Na hwɛ! kronkronbea hɔ ntwamutam+ no mu suan abien fi soro besii fam,+ asase wosowee, na abotan mu paapaee.+52 Na ada so buebuei, na akronkronfo a wɔadeda no amu bebree puepuei,53 na nnipa bebree huu wɔn. (Nnipa a wofi asiei bae wɔ ne sɔre akyi no hyɛn kurow kronkron+ no mu.)54 Na bere a ɔsraani panyin no ne wɔn a ɔne wɔn rehwɛ Yesu so no huu asasewosow no ne nea ɛrekɔ so no, wɔbɔɔ hu kɛse, na ɔkae sɛ: “Ampa ara Onyankopɔn Ba ni.”+55 Bio nso, na mmea bebree wɔ hɔ a wogyinagyina akyiri rehwɛ,+ na wɔn na na wodi Yesu akyi fi Galilea resom no;+56 wɔn mu bi ne Maria Magdalene ne Yakobo ne Yose maame Maria, ne Sebedeo mma no maame.+57 Afei esiane sɛ na adu anwummere nti ɔdefo bi a ofi Arimatea a wɔfrɛ no Yosef a ɔno nso abɛyɛ Yesu suani baa hɔ.+58 Saa ɔbarima yi kɔɔ Pilato nkyɛn kɔsrɛɛ Yesu amu.+ Ɛnna Pilato hyɛe sɛ wɔmfa mma no.+59 Yosef faa amu no de nwera a ɛho tew kyekyeree ho,+60 na ɔde no too ne da foforo+ a watwa ato abotan mu no mu. Na omunum ɔbo kɛse twerii ɔda no kwan ano no, ogyaw hɔ kɔe.+61 Nanso Maria Magdalene ne Maria biako no kaa hɔ tenaa ɔda no anim.+62 Da a edi hɔ a ɛyɛ Ahoboaboa+ akyi no, asɔfo mpanyin ne Farisifo no behyiae wɔ Pilato anim,63 na wɔkae sɛ: “Owura, yɛakae sɛ okontomponi no kae bere a ɔte ase no sɛ, ‘Nnansa akyi no+ mɛsɔre.’64 Enti hyɛ ma wɔmmɔ ɔda no ho ban nkosi ne nnansa so na n’asuafo no ammewia+ no anka ankyerɛ nkurɔfo sɛ, ‘Wanyan afi awufo mu!’ Anka eyi akyi nkontomposɛm bɛsen kan de no.”65 Pilato ka kyerɛɛ wɔn sɛ: “Mowɔ awɛmfo.+ Monkɔbɔ ho ban sɛnea munim sɛ ɛsɛ.”66 Enti wɔkɔkataa ɔbo+ no ano maa awɛmfo wɛn hɔ.


text:
Nkɔkɔɔ
Nkawkaw Nkɔkɔɔ ye kro kesee a ewo Nkran ne Kumasi entem. Nipa beye mpem aduanan nwontwe na ewo Nkawkaw (48.000) Yefre won Kwahu foo. Nkɔkɔɔ kyere kɔɔ, kɔɔ. Enipa no pii efri ɔbɔmeng. Nipa beberee a won firi Nkawkaw ye adwadifoo kesee.Won mu bebree te nkran .Won wo sika paa nti won asisi adan fefeefe wo Nkɔkɔɔ ne nkuro a atwa won ho ahyia (nkuro te se Oboo anaa Obomneg). Eho ye fe paa. Afe biara Kwahufo ko Nkawkaw ne Kwahu mantem nyinaa kodi Yesu Wusoree (Easter). Nkawkaw ka Kwahufoo kuro pon no ho. Sukuu atitire baako a ewo ho ne Nkawkaw Mpanimfoo Nko animu Sukuu (Nkawkaw Senior High School). Ayaresabea nsoso wo ho.


text:
Collaborate with us to invoke and fully manifest Srila Prabhupada's Vani-presence.
AK/Prabhupada 0150 - We Should Not Give Up Chanting
Lecture on SB 6.1.15 -- Denver, June 28, 1975
Athāpi te deva padāmbuja-dvayaṁ prasāda-leśānugṛhīta eva hi, jānāti tattvaṁ na cānya eko 'pi ciram vicinvan (SB 10.14.29). Wɔn a Kṛṣṇa ahu wɔn mɔbɔ no, wɔbɛte Kṛṣṇa ase Ebinom nso de, ,na cānya eko 'pi ciram vicinvan. Ciram ase kyerɛ sɛ bere santen, mfe bebree, wɔbɔ wɔn tirim ka nea wonim fa Awurade ho ana nea Kṛṣṇa te. Eyi remmoa yɛn Vedic kyerqw no aka saa asɛm yi:
- ataḥ śrī-kṛṣṇa-nāmādi
- na bhaved grāhyam indriyaiḥ
- sevonmukhe hi jihvādau
- svayam eva sphuraty adaḥ
- (CC Madhya 17.136)
Kṛṣṇa din, N'animonyam, Ne su ɛne Ne nnwuma... Śrī-kṛṣṇa-nāmādi na bhaved... Nāmādi ase kyerɛ sɛ "efi Ne din kronkron no." Enti...sɛ yɛte ewiase su yi mu de a, yɛbɛ tronton din no afe mpem ne akyi, ɛbɛyɛ den. Eyi wɔfrɛ no nāmāparadha. Ɛwom sɛ edin kronkron no ahoɔden bɛsesa abɔnefo de Enti monnyae mpaebɔ da. Tebea biara a yɛwɔ mu biara no yɛnkɔso nto Hare Kṛṣṇa. Kɔkɔbɔ a ɛwɔ mu no ni sɛ, sɛ yɛkɔso tena ewiase su mu de a, yentumi nte Kṛṣṇa ase. Ne Din kronkron no, Ne su, Ne tebea, Ne nnwuma. Ɛrennyɛ yie. Enti akwangya no ne atuhoakyɛ ana bhakti. Na sɛ wotumi du mpɛnpɛn so a wote Kṛṣṇa ase a, Ɛhɛ ara wonya akwangya a ɛde wo bɛkɔ ɔsoro ahenman mu. Kṛṣṇa asi asɛn yi so dua wɔ Bhagavad-gītā mu. tyaktvā dehaṁ punar janma naiti mām eti (BG 4.9).


text:
Gyɔn 3
Yesu Gi Nyiile Nikodemusi Ilaa
1Mɛ kya terɛ ɔnyen ɔko yɛɛ Nikodemusi. Ɔ gyɛ Farasii gikpen mɔ dɔ de Gyuda awura isowolɛ so abelɛnsɛ mɔ dɔ ɔko. 2Gɛnyɛ gɛko mɔ, gɛnen Nikodemusi baarɛ gi ba Yesu asɛ baa tɔgɛ mɔ yɛɛ, “Ɔbelɛnsɛ, a wu yɛɛ fo gyɛ onyiilebo ɔbono Wurubuaarɛ ne n sun fo mɔ. I lii fɛɛ ɔko mɛŋ bo no ɔ laa taalɛ wɔra ilaa lɛɛnyiilesɛ gbaaꞌgbaa ibono ɔnan fo kya wɔra faa, gɛnen mɔ, Wurubuaarɛ ɔlon bo mɔ dɔ.”
3Ɔ tɔgɛ gɛnen mɔ, Yesu gi lɛɛ gɛnɔ yɛɛ, “Gɛsintin ne nꞌ kya tɔgɛ fo faa, iŋ kii lɔrɔ korogɛ nyamesɛ mɔ, ɔ maŋ nyɛ Wurubuaarɛ gɛwuragyi dɔ akyenabi mɔ.” 4Nfono ne Nikodemusi gi taasɛ Yesu yɛɛ, “Nnɛ so ne i laa sa de mɛꞌ kii lɔrɔ korogɛ nyamesɛ aberɛ abono ɔ ti sɛɛ mɔ? Ɔ maŋ taalɛ kii kpaa loo mɔ-nyi ɔtɔ dɔ de mɔ-nyi oꞌ kii lɔrɔ korogɛ mɔ ginyɔsɛ.” 5Yesu gi lɛɛ gɛnɔ yɛɛ, “Foŋ ti nu me gɛsɛ. Gɛsintin ne nꞌ kya tɔgɛ fo faa, nengyene mɛ mɛŋ kyu nkyu de Wurubuaarɛ Oduduu mɔ kii kyu lɔrɔ korogɛ nyamesɛ mɔ, ɔ maŋ nyɛ Wurubuaarɛ gɛwuragyi dɔ akyenabi mɔ. 6Ilaa ibono nyamesɛ gi korogɛ mɔ, nyamesɛ oyuduu ne i gyɛ. Ilaa ibono Wurubuaarɛ Oduduu mɔ gi korogɛ mɔ berɛ, oduduu ne i gyɛ. 7Imɔso nengyene nɛ tɔgɛ sa fo yɛɛ i kaaborɛ iꞌ kii lɔrɔ korogɛ fo mɔ, gɛŋ sa foꞌ yɛgɛ de iꞌ dɛ fo-gɛnɔ.
8“Afuu a kya da kpe de nfono so a kya laarɛ mɔ daa. Nengyene a kya da gɛnen mɔ, fo nyamesɛ fo laa nu amɔ-ɔlanba daa de fo-aso: fo maŋ wu amɔ de fo-ansi. Fo mɛŋ nyi nfono so a kya lii de mɔ, ne fo mɛŋ nyi nfono so a kya kpe de mɔ. Gɛnen kee ne i dɛ sa nyamesɛ ɔbono i kya kyu Wurubuaarɛ Oduduu lɔrɔ korogɛ mɔ mɔ.”
9Yesu gi tɔgɛ gɛnen mɔ, Nikodemusi gi taasɛ mɔ yɛɛ, “Nnɛ so nnɛ so ne i laa taalɛ ba gɛnen?” 10Nfono ne Yesu gi lɛɛ gɛnɔ yɛɛ, “Fo ɔbono fo gyɛ Wurubuaarɛ nbara onyiilebo sa Isirale awura mɔ ne mɛŋ kya nu gɛnen ilaa idɛ gɛsɛ faa? 11N kya tɔgɛ fo gɛsintin, ilaa ibono a nyi mɔ, imɔ so ilaa ne a kya tɔgɛ, ne ilaa ibono a wu de ansi mɔ ne a kya buu sa asa. Fɛye mɔ, fɛŋ kya laarɛ fɛꞌ sɔɔ imɔ gyi. 12Gɛsinkpan so ilaa ne nɛ tɔgɛ sa fɛye ne fɛ mɛŋ kya sɔɔ gyi faa, nengyene nɛ tɔgɛ Wurubuaarɛ dɔ ilaa sa fɛye mɔ, nnɛ ne fɛ laa wɔra de fɛꞌ sɔɔ imɔ gyi? 13Nyamesɛ ɔko mɛŋ bo no ɔ ti dii kpe Wurubuaarɛ asɛ, gɛnen mɔ, me, anyamesɛ pɛwu mɔmɔ-daa ɔbono nɛ kpelegɛ lii Wurubuaarɛ dɔ ba mɔ wolɛ.
14“Dedaa mɔ Oloobu Mosisi gi puru giwɔɔ de oyii diirɛ soso gipen mɔ dɔ, ne asa mɛ nyɛ nkpa. Gɛnen kee ne i gyɛ ilaa ibono i laa ba yɛɛ asa mɛ laa puru me, anyamesɛ pɛwu mɔmɔ-daa mɔ diirɛ soso, 15de nyamesɛ kamaasɛ ɔbono o kyu mɔ-nyoro too me so mɔ ɔꞌ nyɛ kyena Wurubuaarɛ asɛ gɛkpaa-gɛkpaa.
16“Ibono Wurubuaarɛ kya laarɛ aye anyamesɛ ilaa gikyɔ so mɔ, o kyu mɔ-bi kolon sa aye yɛɛ ɔbono o kyu mɔ-nyoro too mɔ-bi mɔ so mɔ ɔꞌ nyɛ kyena mɔ asɛ gɛkpaa-gɛkpaa. Ɔ mɛŋ sa ɔꞌ fuɛ mɔ-lɛwu gɛmara. 17Wurubuaarɛ mɛŋ sun mɔ-bi mɔ ba gɛsinkpan so yɛɛ ɔꞌ baa bun asa gipuɛɛ. O sun mɔ daa yɛɛ ɔꞌ baa mɔlɛgɛ mɔmɔ de mɔmɔ‑rɛ mɔ nsana iꞌ lɔrɔ kyu naa de mɔ-bi mɔ so.
18“Fo nyamesɛ ɔbono fo kyu fo-nyoro too mɔ so mɔ, Wurubuaarɛ maŋ bun fo gipuɛɛ. Fo ɔbono fo mɛŋ kyu fo-nyoro too mɔ so mɔ berɛ, Wurubuaarɛ gi ti wolaa bun fo gipuɛɛ. I kya nyiile yɛɛ foŋ kyu fo-nyoro too Wurubuaarɛ mɔ-bi kolon mɔ so. 19Ilaa ibono so Wurubuaarɛ laa kyu bun anyamesɛ gipuɛɛ mɔ ne n gyɛ yɛɛ ɔbono ɔ gyɛ fatela mɔ gi lii Wurubuaarɛ dɔ ba anyamesɛ dɔ mɔ, mɛ laarɛ gibiri mɔ ilaa daa taa fatela mɔ yɛgɛ. I lii fɛɛ mɔmɔ-ilaa wɔrasɛ iŋ boran. 20Imɔ gɛsɛ ne n gyɛ yɛɛ nyamesɛ kamaasɛ ɔbono ɔ kya wɔra ilaa nyɛnyɛn mɔ kya kyo fatela, ɔŋ kya tu sindi mɔ. Iŋ gyɛ gɛnen mɔ, mɔ-ilaa nyɛnyɛn ibono ɔ kya wɔra mɔ i laa naa lii gɛwi. 21Nyamesɛ ɔbono ɔ kya gyi gɛsintin mɔ berɛ, kya kyu mɔ-nyoro ba fatela asɛ de asa mɛꞌ wu mɔ-ilaa wɔrasɛ de mɔmɔ-ansi yɛɛ ilaa ibono ɔ wɔra mɔ, ɔ wɔra imɔ naa daa de Wurubuaarɛ so.”
Gyɔn Gi Lɛɛ Isa Ɔbono Ɔnan Yesu Gyɛ Mɔ Tɔgɛ
22Imɔ gɛmara mɔ, Yesu mɔ‑rɛ mɔ-akasɛbo mɔ mɛ kyon kpe Gyudiya gɛsinkpan so ne mɛ kyena nno nkɛ kalɛsɛ nko, ne ɔ gyere asa Wurubuaarɛ sagyere. 23Gɛnen owi ɔbono dɔ mɔ, Gyɔn kee kya gyere asa Wurubuaarɛ sagyere Ayinon ɔsowolɛ ɔbono o sindi Salim mɔ so. I kya nyiile yɛɛ nkyu gi nyaakyɔ nno. Asa mɛ kya kpe Gyɔn asɛ nno ne ɔ kya gyere mɔmɔ Wurubuaarɛ sagyere. 24(Gɛnen owi ɔbono mɔ, mɛ mɛŋ ti taa keda Gyɔn tii de obu.)
25Gyɔn-lɛɛ akasɛbo mɔ de Gyuda awura mɔ dɔ ɔko mɛ nyɛ biidɛ kyu lii gɛnɔɔbono mɔmɔ Gyuda awura mɛ kya wɔra de iŋ sa iꞌ kyɔlesɛ mɔmɔ-Wurubuaarɛ ɔson mɔ. 26Mɛ biidɛ ta mɔ, mɛ naa kpe Gyɔn asɛ ne mɛ kpaa taasɛ mɔ yɛɛ, “Ɔbelɛnsɛ, ɔnyen ɔbono ɔ baa tu aye Gyɔɔdan ɔbon gibenbɛ ne fo lɛɛ mɔ nyiile aye mɔ gi ba ɔ bo faanaa ɔ kya gyere asa Wurubuaarɛ sagyere. Kerɛ asa mɔ pɛwu mɛ san ma‑a kpe daa mɔ asɛ.” 27Gyɔn gi lɛɛ gɛnɔ sa ɔmɔ yɛɛ, “Ilaa ibono Wurubuaarɛ gi kyu sa ɔko lii Wurubuaarɛ dɔ mɔ wolɛ guan‑n ne nan taalɛ wɔra mɔ-lɛɛ. 28Fɛye gbaa-gbaa fɛ nu lii me-gɛnɔ dɔ yɛɛ i mɛŋ gyɛ me ne n gyɛ ɔbono Wurubuaarɛ gi sun de nꞌ baa mɔlɛgɛ anyamesɛ mɔ. Me berɛ, n gyɛ daa ɔbono Wurubuaarɛ gi sun yɛɛ nꞌ baa lɔrɔ ɔkpa sa mɔ.
29“Ɔkyiifɔ mɔ-kuli ne n bo mɔ-ka. Pɛi de ɔnyen ɔꞌ nyɛ ɔkyii mɔ, ɔ kya nyɛ okpowura. Mɛ dena ne ɔnyen mɔ kya tɔgɛ gɛdena mɔ so ilaa mɔ, i kya wɔra okpowura mɔ ɔkon gikyɔ kyɔde. Imɔso me nꞌ dɛ daa fɛɛ okpowura. Yesu ne n bo mɔ-adɛ. Nɛ nyɛ wu yɛɛ asa mɛ san mɛ kya kpe daa mɔ asɛ faa mɔ, idɛ kon ne i wɔra me ɔkon kpaa logɛ ne. 30Imɔso mɔ-lɛɛ nyisigyi ɔꞌ kpɛ ɔ kya ŋan ɔ kya too de me-lɛɛ mɔ, ɔꞌ kɔɔgɛ.”
31“Nyamesɛ ɔbono ɔ lii Wurubuaarɛ asɛ ba mɔ gi don nyamesɛ kamaasɛ. Ɔbono ɔ lii gɛsinkpan so mɔ ɔ gyɛ daa gɛsinkpan so isa. Ne ilaa ibono ɔ kya tɔngɛ mɔ, ɔ kya tɔngɛ naa daa de gɛsinkpan so ilaa. Ɔbono ɔ lii Wurubuaarɛ dɔ mɔ gi don nyamesɛ kamaasɛ. 32Ilaa ibono o wu de mɔ-ansi mɔ de ibono o nu de mɔ-aso mɔ ne ɔ kya tɔgɛ. Ɔko‑rɛ ɔko mɛŋ kii ɔ laarɛ oꞌ nu mɔ asɛ. 33Nyamesɛ ɔbono ɔ kya nu mɔ asɛ mɔ berɛ, kaasɛ mɔ gi kyule ne ɔ nyise gibaa yɛɛ Wurubuaarɛ gyɛ gɛsintin wura. 34I kya nyiile yɛɛ ɔbono Wurubuaarɛ gi sun lii Wurubuaarɛ dɔ mɔ, Wurubuaarɛ agyɛbi ne n kya lii mɔ-gɛnɔ dɔ. Wurubuaarɛ gi yɛgɛ mɔ-Oduduu mɔ pɛwu giꞌ suu de mɔ. Ɔŋ sa mɔ-Oduduu mɔ san. 35Wurubuaarɛ kya laarɛ mɔ-bi mɔ ilaa ne o kyu ilaa kamaasɛ wɔra mɔ-abaa dɔ. 36Nyamesɛ kamaasɛ ɔbono o kyu mɔ-nyoro kyu too Wurubuaarɛ mɔ-bi mɔ so mɔ laa nyɛ ɔkyenaten Wurubuaarɛ asɛ gɛkpaa-gɛkpaa. Ne ɔbono mɔ ɔ mɛŋ kya nu Wurubuaarɛ mɔ-bi mɔ gɛdɛ mɔ, maŋ nyɛ Wurubuaarɛ asɛ gɛkyena ɔnan kpa‑a. Wurubuaarɛ ginyadon ne nan sii de mɔ.”


text:
Asafo mpanyimfo
1Ɛyɛ sɛnnahɔ sɛ, sɛ obi pɛ sɛ ɔyɛ asafopanyin a, na wafa adwuma pa. 2 Asafopanyin yɛ obi a mfomso nni ne ho. Ɛsɛ sɛ ne yere yɛ baako. Ɛsɛ sɛ ɔbrɛ ne ho ase na ɔhyɛ ne ho so yɛ ne biribiara pɛpɛɛpɛ. Ɛsɛ sɛ ogye ahɔho wɔ ne fi na ɔkyerɛkyerɛ nso. 3 Ɛnsɛ sɛ ɔyɛ ɔsadweam anaa basabasa na mmom ɛsɛ sɛ ɔbrɛ ne ho ase na ɔpɛ asomdwoe. Ɛnsɛ sɛ ɔyɛ sikaniberefo. 4 Ɛsɛ sɛ otumi hwɛ ne fifo so yiye na otumi ma ne mma yɛ osetie de obu ne nidi ma no. 5 Na sɛ obi nnim sɛnea ɔhwɛ ne fi so yiye a, ɛbɛyɛ dɛn na obetumi ahwɛ Onyankopɔn asafo so?
6 Ɛnsɛ sɛ ɔyɛ obi a afei na wahu Awurade; sɛ ɛba saa a, ne tirim bɛyɛ no dɛ ma wɔabu no atɛn sɛnea wobuu ɔbonsam atɛn no. 7 Ɛsɛ sɛ ɔyɛ obi a asafo mma no akyi no, wobu no sɛnea ɛbɛyɛ a wɔrengu n’anim ase na ɔbonsam afiri renyi no.
Asafo mu aboafo
8 Ɛsɛ sɛ asafo mu aboafo nso yɛ nnipa a wɔwɔ suban pa na wodi nokware. Ɛnsɛ sɛ wɔnom nsa pii anaasɛ wɔyɛ aniberefo. 9 Ɛsɛ sɛ wɔde adwenem fann gyina pintinn ma nokware no ne gyidi no. 10 Ɛsɛ sɛ wɔsɔ wɔn hwɛ ansa, na sɛ wodi sɔhwɛ no so nkonim a, wɔasom.
11 Ɛsɛ sɛ wɔn yerenom nso wɔ suban pa a wonni nseku. Biribiara mu, ɛsɛ sɛ wɔbrɛ wɔn ho ase di nokware. 12 Ɛsɛ sɛ asafo no mu boafo no wɔ yere baako na afei otumi hwɛ ne mma ne ne fifo yiye. 13 Wɔn a wɔyɛ adwuma pa no nya din pa na wɔde nnam ka gyidi a wɔwɔ wɔ Kristo Yesu mu no ho asɛm.
14 Saa nhoma a mede rebrɛ wo yi akyi, mewɔ anidaso sɛ ɛrenkyɛ biara mɛba wo nkyɛn. 15 Na sɛ mannu wo nkyɛn ntɛm a, saa nhoma yi bɛma woahu sɛnea yɛbɔ yɛn bra wɔ Onyankopɔn fi a ɛyɛ Onyankopɔn a ɔte ase no asafo a ɛyɛ nokware nnyinaso no mu.
16 Ɛyɛ nokware pefee sɛ ɔkwan a wɔfa so tena ase kronn no nyɛ mmerɛw. “Ɔbae sɛ onipa tebea, Honhon no kyerɛɛ no kwan pa maa abɔfo huu no. Ɔkaa Asɛmpa no amanaman so, maa wiase gyee no dii na wɔfaa no kɔɔ soro.”


text:
Dumien no soma
1Da bi Yesu frɛɛ Dumien no hyiae maa wɔn tumi ne ahoɔden a wɔde betu ahohommɔne na wɔde asa nyarewa nso. 2 Afei ɔsomaa wɔn sɛ wɔnkɔka Onyankopɔn Ahenni ho asɛm na wɔnsa nyarewa.
3 Na ɔka kyerɛɛ wɔn se, “Mo akwantu yi mu, mommfa biribiara nnkɔ, sɛ ɛyɛ poma anaa akwantubɔtɔ, anaa aduan biara, anaa sika, anaa ntade abien abien. 4 Na sɛ mokɔ kurow bi mu a, ofi biara a mobɛsoɛ mu no, ɛhɔ ara na montena kosi sɛ mubefi kurow no mu.
5 ”Sɛ mokɔ kurow biara mu na wɔannye mo, na morefi hɔ akɔ a, momporoporow mo nan ase mfuturu mfa nkyerɛ sɛ, mo ne wɔn nni hwee yɛ bio.”
6 Wofii hɔ no, wɔkɔɔ nkuraase nkuraase kɔkaa asɛmpa no, saa nyarewa pii nso.
Herode pɛ sɛ ohu Yesu
7 Ɔmansinhene Herode tee nea Yesu ayɛ no nyinaa no, ɛhaw no yiye, efisɛ, na ebinom keka se Yohane Osuboni na wasɔre afi awufo mu, 8 na afoforo nso se ɛyɛ Elia anaa tete adiyifo no mu baako na wasɔre afi awufo mu aba.
9 Herode kae se, “Yohane de, matwa ne ti, na hena koraa ne saa onipa yi a mete anwonwasɛm a ɛte sɛɛ fa ne ho yi?” Eyi nti, ɔpɛe sɛ ohu no.
Yesu ma nnipa mpemnum aduan
10 Asomafo no fi wɔn akwantu mu bae no, wɔbɔɔ nsɛm a esisii hɔ nyinaa ho amanneɛ kyerɛɛ Yesu. Eyi akyi, Yesu ne wɔn twee wɔn ho kɔɔ baabi a ɛbɛn Betsaida. 11 Nnipakuw no huu nea Yesu ne n’asomafo no wɔ no, wotiw wɔn ma ogyee wɔn fɛw so, kaa Onyankopɔn Ahenni ho asɛm kyerɛɛ wɔn, saa ayarefo yare.
12 Anim rebiribiri no, dumien no baa ne nkyɛn bɛka kyerɛɛ no se, “Ka kyerɛ nnipa no na wɔnkɔ nkurow ne nkuraa a atwa yɛn ho ahyia yi mu nkɔpɛ nea wobedi ne nea wɔbɛda, efisɛ, baabi a yɛwɔ yi yɛ sare so.”
13 Yesu ka kyerɛɛ wɔn se, “Mo ara momma wɔn biribi nni.” Wobuaa no se, “Yɛwɔ abodoo anum ne mpataa abien pɛ. Ɛno nti, gye sɛ yɛkɔtɔ aduan brɛ wɔn nyinaa.” 14 Na nnipa bɛyɛ mpemnum na ahyia wɔ hɔ. Yesu ka kyerɛɛ n’asuafo no se, “Monhwɛ na nnipa no ntenatena ase aduonum aduonum.” 15 Wɔyɛɛ sɛnea Yesu kae no.
16 Afei Yesu faa abodoo anum no ne mpataa abien no na ɔhwɛɛ soro, daa so ase, hyiraa so, bubuu mu de maa n’asuafo no sɛ wɔnkyɛ mma nnipa no.
17 Obiara didi mee. Afei asuafo no boaboaa nea wodi ma ɛkae no ano no, ɛyɛɛ nkɛntɛmma dumien.
Petro kyerɛ onipa ko a Yesu yɛ
18 Da bi Yesu nko ara kɔhyɛɛ baabi bɔɔ mpae. Eyi akyi no, obisaa n’asuafo no se, “Nnipa ka se mene hena?”
19 Wobuaa no se, “Ebinom ka se, woyɛ Yohane Osuboni, ebinom nso ka se Elia, na afoforo nso se, woyɛ tete adiyifo no baako na wasɔre afi awufo mu aba.”
20 Yesu bisaa wɔn se, “Na mo nso muse mene hena?” Petro buaa no se, “Wone Kristo, nea Onyankopɔn asoma no no.”
Yesu hyɛ ne wu ho nkɔm
21 Yesu bɔɔ wɔn ano se wɔnnka nnkyerɛ obiara. 22 Ɔtoaa so se, “Ɛsɛ sɛ Kristo no hu amane pii; Yudafo mpanyimfo ne asɔfo mpanyin ne mmara no akyerɛkyerɛfo nso bɛpo no. Akyiri yi wobekum no, na ne nnansa so wasɔre.”
23 Afei ɔka kyerɛɛ wɔn nyinaa se, “Sɛ obi pɛ sɛ odi m’akyi a, ɔmpa ne ho akyi na daa ɔnsoa n’asɛnnua na onni m’akyi. 24 Na obiara a ɔma n’ani ku ne ho sen me no, ɔbɛhwere ne nkwa; na nea me nti ɔbɛhwere ne nkwa no, ne nsa bɛka. 25 Na sɛ onipa nya wiase yi mu nneɛma nyinaa na ɔhwere ne kra a, dɛn mfaso na obenya?
26 “Na nea n’ani bewu me ne me nsɛm ho no, ɔno nso da a me, Kristo, bɛba wɔ me ne Agya no ne abɔfo kronkron no anuonyam mu no, m’ani bewu ne ho. 27 Na mereka akyerɛ mo se, mo a mugyina ha yi mu bi wɔ hɔ a wɔrenwu kosi sɛ wobehu Onyankopɔn Ahenni no.”
Yesu anuonyam da adi
28 Yesu kaa ne nsɛm yi wiei no, ɛbɛyɛ nnawɔtwe akyi ɔne Petro, Yohane ne Yakobo kɔɔ bepɔw bi so sɛ wɔrekɔbɔ mpae. 29 Na Yesu gu so rebɔ mpae no, n’animdua sesae, na n’atade nso hyerɛnee. 30 Prɛko pɛ, nnipa baanu a ɛyɛ Mose ne Elia ne no bɛkasae. 31 Saa nnipa baanu yi bepuee hɔ anuonyam mu kaa ne wu a obewu wɔ Yerusalem no ho asɛm kyerɛɛ no.
32 Saa bere no na Petro ne nnipa a wɔka ne ho no adeda hatehatee na wonyannyanee a wɔn ani so tetew wɔn no, wohuu Yesu sɛ ɔwɔ n’anuonyam mu ne nnipa baanu bi a wɔka ne ho. 33 Na ɛbae sɛ nnipa no refi Yesu nkyɛn akɔ no, Petro ka kyerɛɛ Yesu se, “Awurade, eye sɛ yɛn nso yɛwɔ ha bi. Ma yɛmmɔ asese abiɛsa; wo de baako, Mose de baako na Elia nso de baako.” Na Petro nnim asɛm a ɔreka no.
34 Ogu so rekasa no, omununkum bɛkataa wɔn so ma wosuroe. 35 Na ɛnne bi fi omununkum no mu kae se, “Oyi ne me Ba a mayi no. Muntie no!”
36 Kasa yi akyi no, wohui sɛ aka Yesu nko ara na ogyina hɔ. Na mmere no mu, wɔanka nea wohui no ankyerɛ obiara.
Otwafo bi ayaresa
37 Ade kyee a wosian fii bepɔw no so bae no, nnipakuw bi behyiaa Yesu. 38 Ɔbarima bi fi nnipakuw no mu teɛɛm se, “Kyerɛkyerɛfo, mesrɛ wo, bra bɛhwɛ me ba a midi no ba koro ma me; 39 sɛ hohommɔne ba ne so a, amonom ɔteɛm, otwa hwe, osinsen, n’ano pu ahuru, na obu fa so, na ɛkyɛ ansa na afi ne so. 40 Na mesrɛɛ w’asuafo no sɛ wontu hohommɔne no, nanso wɔantumi.”
41 Yesu kae se, “O! Mo a munni gyidi, mentena mo nkyɛn na minnya mo ho boasetɔ nkosi da bɛn!” Afei ɔdanee n’ani ka kyerɛɛ ɔbarima no se, “Fa wo ba no bra ha.”
42 Ɔde abofra no reba no, hohommɔne no twaa no hwee fam ma osinsenii. Nanso Yesu teɛteɛɛ hohommɔne no maa abofra no ho yɛɛ no den na ɔde no maa n’agya.
43 Onyankopɔn tumi ne ne kɛseyɛ a ɛdaa adi wɔ hohommɔne no tu mu no maa nnipa no ho dwiriw wɔn. Na wɔredwinnwen nea asi yi ho no, Yesu ka kyerɛɛ n’asuafo no se, 44 “Muntie asɛm a merebɛka yi yiye. Wobeyi Kristo no ama.” 45 Nea ɔkae yi na ɛyɛ ahintasɛm nti, asuafo no ante ase. Nanso na wosuro sɛ wobebisa no ase.
Nea ɔyɛ kɛse Onyankopɔn anim
46 Asuafo no gyee akyinnye a ɛfa wɔn mu nea ɔbɛyɛ kɛse Onyankopɔn Ahenni mu no ho. 47 Na Yesu huu wɔn adwene no, osoo abofra bi mu de no begyinaa ne nkyɛn pɛɛ, 48 na ɔka kyerɛɛ wɔn se, “Obiara a obegye saa abofra yi wɔ me din mu no, gye me; na nea ogye me no nso, gye nea ɔsomaa me no. Nea ɔyɛ aketewaa wɔ mo nyinaa mu no, ɔno ne ɔkɛse.” 49 Yohane nso ka kyerɛɛ no se, “Awurade, yehuu obi a ɔnka yɛn ho sɛ ɔde wo din tu ahohommɔne enti yɛbraa no.” 50 Yesu ka kyerɛɛ no se, “Ɛnsɛ sɛ anka mobra no, efisɛ, nea ontia mo no na ɔwɔ mo afa.”
Samariafo bi po Yesu
51 Na bere a ɛsɛ sɛ Yesu san kɔ soro no rebɛn no, osii ne bo sɛ ɔbɛkɔ Yerusalem. 52 Ansa na ɔrebɛkɔ no, ɔsomaa nnipa bi dii kan kɔɔ Samaria akuraa bi ase sɛ wɔnkosiesie baabi mma no. 53 Nanso Samariafo no annye Yesu, efisɛ, wohui sɛ na ɔrekɔ Yerusalem. 54 Asuafo no tee nea aba no, Yakobo ne Yohane bisaa Yesu se, “Awurade, wopɛ sɛ yɛma ogya fi soro bɛhyew wɔn pasaa anaa?” 55 Yesu danee n’ani kyerɛɛ wɔn kaa wɔn anim, 56 na wofii hɔ kɔɔ akuraa foforo bi ase.
Kristo akyidi mu brɛ
57 Bere a wɔrekɔ no, ɔbarima bi baa Yesu nkyɛn bɛka kyerɛɛ no se, “Baabiara a wobɛkɔ no, medi w’akyi.”
58 Yesu buaa no se, “Sakraman wɔ wɔn abon, wim nnomaa nso wɔ mmirebuw, nanso Kristo no de, onni dabere.”
59 Yesu ka kyerɛɛ ɔbarima foforo bi nso se, “Bedi m’akyi.” Nanso ɔbarima no kae se, “Awurade, ma me kwan na minkosie m’agya ansa.”
60 Yesu ka kyerɛɛ no se, “Ma wɔn a wɔte ase na wɔawu wɔ honhom mu no nyɛ saa nnwuma no, na wo de, kɔka Onyankopɔn Ahenni no ho asɛm kyerɛ amanaman nyinaa.” 61 Na ɔfoforo nso kae se, “Awurade, medi w’akyi; nanso ma me kwan na me ne m’abusuafo nkodi nkra ansa.”
62 Nanso Yesu ka kyerɛɛ no se, “Obiara a ɔbɛma n’adwene ayɛ no ntanta wɔ dwumadi bi a mede ahyɛ ne nsa no ho no, mfata Onyankopɔn Ahenni on.”


text:
Nnwom 72 Nkwa Asem (NA-TWI)
Mpae a wɔbɔ ma ɔhene
72 Kyerɛ ɔhene no na ommu w’atɛntrenee, O Onyankopɔn. Kyɛ no atemmu nyansa no bi 2 sɛnea ɔde nokware bedi wo nkurɔfo so na wahwɛ wɔn a wɔremia wɔn no trenee mu. 3 Asase no nkɔ so frɔmfrɔm. Ma trenee mmra asase no so. 4 Ma ɔhene mmu ahiafo atɛn pa. Ma ɔmmoa ahiafo na onni wɔn a womia wɔn afɛfo so nkonim. 5 Wo nkurɔfo nsom wo mmere dodow a owia bɔ yi, na ɔsram nso hyerɛn kɔsi daa daa yi.
6 Ma ɔhene no nyɛ sɛ osu a ɛtɔ wɔ afum, ɛnyɛ sɛ obosu a egugu asase no so. 7 Ma trenee mmu so ne nkwa nna mu, na nkɔso mmɔ atenaseɛ mmere dodow a ɔsram kɔ so haran yi. 8 N’ahenni befi po akosi po na afi Efrata akosi asase ano. 9 Nnipa a wɔwɔ sare no so bɛkotow n’anim. N’atamfo bɛtow wɔn ho agu fam. 10 Sampanya ahene ne ɛhɔ supɔw no sofo bɛma no akyɛde. Arabia ahene ne Etiopia ahene bɛkyɛ no akyɛde. 11 Ahene nyinaa bɛkotow n’anim; aman nyinaa bɛsom no.
12 Ahiafo a wɔfrɛ no no, ogye wɔn ne mmɔborɔfo ne wɔn a wonni ahwɛfo nyinaa. 13 Ohu wɔn a wɔayɛ mmerɛw ne ahiafo mmɔbɔ. Ogye wɔn a ade ahia wɔn no nkwa. 14 Ogye wɔn fi ɔhyɛ ne basabasayɛ mu. Wɔn nkwa som no bo.
15 Ɔhene nkwa so! Wɔmfa sikakɔkɔɔ mfi Arabia mmrɛ no. Wɔmmɔ mpae mma no bere biara. Onyankopɔn nhyira nka no daa daa. 16 Aburow mmu so wɔ asase no so. Afuduan mmu so wɔ nkoko so, na aba mmra bebree sɛ Lebanon. Nnipa nhyɛ nkurow so ma te sɛ sare so sare. 17 Daa, wɔnkae ɔhene din na ne din ntena nkyɛ sɛ owia. Aman nyinaa nkamfo no. Wɔnsrɛ Onyankopɔn na onhyira wɔn na wɔnsrɛ ahotɔ mma ɔhene.
18 Monkamfo Awurade, Israel Nyankopɔn! Ɔno nko ara na ɔyɛ saa anwonwade yi. 19 Monkamfo ne din a anuonyam ahyɛ no ma no daa daa. N’anuonyam nhyɛ wiase nyinaa ma, Amen! Amen!
20 Yisai ba Dawid mpaebɔ no awiei ni.


text:
Matiyu 16
Asa Ako Mɛ Kolɛ Yesu Yɛɛ
Ɔꞌ Wɔra Ilaa Lɛɛnyiilesɛ Lii Wurubuaarɛ Dɔ
1Farasii de Saadusii akpen mɔ dɔ asa ako mɛ ba Yesu asɛ mɛꞌ baa kolɛ mɔ yɛɛ ɔꞌ wɔra ilaa lɛɛnyiilesɛ lii Wurubuaarɛ dɔ sa mɔmɔ de mɛꞌ nyɛ bii yɛɛ Wurubuaarɛ ne n sa mɔ ɔlon ɔbono ɔ dɛ mɔ. Mɛ kya kolɛ mɔ gɛnen mɔ, mɛ kya daasɛ mɔ mɛ kya kerɛ daa. 2Yesu gi lɛɛ gɛnɔ sa mɔmɔ yɛɛ, “Owi kya kpe ɔꞌ kpaa tɔrɔ ne ɔ pɛɛrɛ kɔ‑ɔ mɔ, fɛ kya wu bii tɔgɛ yɛɛ, ‘Ɔkɛ owi laa lii.’ 3Gɛnen kee ne gɛdɛ gɛ kɛ ne fɛ wu nyangbon gi sin kiti-kiti-kiti mɔ, fɛ kya bii tɔgɛ yɛɛ, ‘Ndɛ nyangbon laa da.’ Fɛ kya wu Wurubuaarɛ awolɛ bii tɔgɛ yɛɛ idɛ ne nan wɔra, ne gɛsintin i kya ba gɛnen. I wonɛ ne fɛŋ kii fa‑a bii kerɛ nkɛ ndɛ dɔ lɛɛ ilaa dɔ de fɛꞌ bii ilaa ibono Wurubuaarɛ kya lɛɛ ɔ kya nyiile fɛye mɔ? 4Fɛye ndɛ asa adɛ! Fɛ bo ilaa nyɛnyɛn ne fɛŋ kya son Wurubuaarɛ gɛsintin ɔkpa so! Gɛnen so ne fɛ kpɛ fɛ kya laarɛ fɛꞌ wu ilaa lɛɛnyiilesɛ faa. Ilaa kolon guan‑n ne Wurubuaarɛ laa wɔra sa fɛye de fɛꞌ wu. Gɛnen ilaa ibono mɔ i laa wɔra daa fɛɛ ibono i ba Gyoona so mɔ.” Yesu gi tɔgɛ gɛnen mɔ, ɔ naa kyon taa mɔmɔ yɛgɛ.
Bodobodo Gɛlin Gikpalɛ
5Yesu mɔ‑rɛ mɔ-akasɛbo mɔ mɛ kyon kpe gibenbɛ giko mɔ so mɔ, mɔ-akasɛbo mɔ mɛ nyingi yɛɛ mɛ tan bodobodo so. 6Yesu gi tɔgɛ sa ɔmɔ yɛɛ, “Fɛꞌ kerɛ fɛye-nyoro so dɔɔdan. Farasii awura de Saadusii awura ilaa i dɛ fɛɛ gɛlin gɛbono gɛ kya yɛgɛ bodobodo kya ŋan mɔ.” 7Yesu gi tɔgɛ sa mɔmɔ gɛnen mɔ, mɛ kyu mɛ kya taasɛ abara yɛɛ, “Ibono a mɛŋ dɛ bodobodo mɔ so ne ɔ tɔgɛ aye gɛnen faa abɛɛ?”
8Mɛ kya taasɛ abara gɛnen mɔ, Yesu gi ti bii ilaa ibono mɛ darɛ mɔ. Imɔso ɔ taasɛ mɔmɔ yɛɛ, “Menɛ n wɔra ne fɛ kya tɔgɛ kyu lii bodobodo ɔbono fɛ mɛŋ dɛ mɔ so? Gisɔɔgyi gibono fɛ bo sa me mɔ pɛwu ne? 9Fɛŋ ti bii isa ɔbono n gyɛ mɔ? Fɛ tan ibodobodo inun ibono nɛ gbaa-gbaa imɔ dɔ sa asa nwɛ ikue-inyɔ de saalaa ne mɛ gyi kpon mɔ so? Agyisan nkeebii nfonɛ ne fɛ koola mɔ? 10Ne fɛ tan ibodobodo sono ibono nɛ gbaa-gbaa imɔ dɔ sa asa nwɛ ikue-inyɔ ne mɛ gyi kpon mɔ so? Agyisan nkeebii nfonɛ ne fɛ koola mɔ? 11Nkana i kaaborɛ fɛ wolaa nu gɛsɛ yɛɛ iŋ gyɛ bodobodo ilaa ne nꞌ darɛ. N kya nyiile fɛye daa yɛɛ fɛꞌ kerɛ fɛye-nyoro so kyu lii Farasii de Saadusii awura mɔ so. Mɔmɔ-ilaa i dɛ fɛɛ gɛlin gɛbono gɛ kya yɛgɛ bodobodo kya ŋan mɔ.” 12Nfono mɔ, mɔ-akasɛbo mɔ mɛ nu gɛsɛ kon yɛɛ iŋ gyɛ bodobodo ilaa ne ɔ darɛ. Ɔ darɛ daa Farasii awura de Saadusii awura mɔ ilaa nyiilesɛ ibono i kya yɛlegɛ i kya nyida ilaa mɔ.
Piita Gi Lɛɛ Tɔgɛ Isa Ɔbono Ɔnan Yesu Gyɛ Mɔ
13Yesu mɔ‑rɛ mɔ-akasɛbo mɔ mɛ kya laarɛ mɛꞌ sindi Sɛsariya-Filipayi ɔsowolɛ mɔ, ɔ taasɛ mɔmɔ yɛɛ, “Asa asɛ mɔ, menɛ nyamesɛ ɔnan ne me, anyamesɛ pɛwu mɔmɔ-daa mɔ, n gyɛ daa?” 14Ne mɛ lɛɛ gɛnɔ yɛɛ, “Ako mɛ kya tɔgɛ yɛɛ fo gyɛ Oloobu Gyɔn ɔbono ɔ naa kyena gyere asa Wurubuaarɛ sagyere mɔ. Ako mɔ yɛɛ kuaa. Fo ne n gyɛ Oloobu Ilaagya. Ne ako, mɔ, yɛɛ Wurubuaarɛ ikalan atɔgɛbo iloobu mɔ dɔ ɔko fɛɛ Gyɛrɛmaya abɛɛ ɔbanban ɔko ne n kyingi lii ibuni dɔ ba gɛnen.” 15Nfono ne Yesu gi kii taasɛ mɔ-akasɛbo mɔ yɛɛ, “Ne fɛye mɔ de‑e? Menɛ nyamesɛ ɔnan ne fɛ nyi yɛɛ nꞌ gyɛ?”
16Simon Piita gi lɛɛ gɛnɔ yɛɛ, “Fo ne n gyɛ ɔbono Wurubuaarɛ gi sun yɛɛ foꞌ baa mɔlɛgɛ mɔ-adɛ de mɛꞌ nyɛ Wurubuaarɛ asɛ gɛkyena mɔ. Mɔ ɔbono ɔ bo nno gɛkpaa-gɛkpaa mɔ mɔ-bi ne n gyɛ fo.” 17Nfono ne Yesu gi tɔgɛ sa mɔ yɛɛ, “Fo Simon, Gyoona mɔ-bi, fo gyɛ omudɛnsɛbo! I mɛŋ gyɛ nyamesɛ ne n lɛɛ ilaa idɛ nyiile fo. Me-sɛ Wurubuaarɛ ɔbono ɔ bo soso mɔ ne n lɛɛ nyiile fo gɛnen. 18Nꞌ buu sa fo yɛɛ nan terɛ fo yɛɛ Piita. (Piita gɛsɛ ne n gyɛ yɛɛ gifolɛ.) Fɛɛ gɛnɔɔbono gifolɛ gi laa taalɛ yɛgɛ obu ɔꞌ wɔra ɔlon mɔ, gɛnen kee ne nengyene nɛ koola me-asonbo gikpen mɔ mɔ, gɛnen gifolɛ gidɛ ne nan wɔra mɔmɔ-gɛkpara. Ba‑a lɛwu gbaa maŋ taalɛ tii me-asonbo gikpen mɔ. 19Nan yɛgɛ foꞌ kerɛ Wurubuaarɛ gɛwuragyi dɔ akyenabi mɔ gɛbunono mɔ so; ilaa ibono fo maŋ sa ɔkpa gɛsinkpan so mɔ, Wurubuaarɛ ɔbono ɔ bo soso mɔ kee maŋ sa ɔkpa, ne ibono fo sa ɔkpa gɛsinkpan so mɔ, Wurubuaarɛ ɔbono ɔ bo soso mɔ kee gi sa ɔkpa.” 20Nfono ne Yesu gi ka sa mɔ-akasɛbo mɔ yɛɛ mɛŋ sa mɛꞌ tɔgɛ sa ɔko‑rɛ ɔko yɛɛ mɔ ne n gyɛ ɔbono Wurubuaarɛ gi sun yɛɛ ɔꞌ baa mɔlɛgɛ mɔ-adɛ de mɛꞌ nyɛ mɔ asɛ gɛkyena mɔ.
Yesu Gi Tɔgɛ Mɔ-Giwukyingi Mɔ So Ilaa
21Lii nfono mɔ Yesu gi yii gɛsɛ ɔ kya tɔgɛ ɔ kya sa mɔ-akasɛbo mɔ yɛɛ i gyɛ ilaa ibono i laa ba yɛɛ ɔ laa kpe Gyɛrusalem de ɔꞌ kpaa wu ɔlaawusɛ kpɛi-kpɛi gikyɔ Gyuda awura asunbi alɛɛbo abelɛnsɛ de nbara aŋmarasɛbo mɔ de mɔmɔ-abelɛnsɛ sɛnsɛ mɔ abaa dɔ. Asa mɛ laa mɔɔ mɔ. Mɛ mɔɔ mɔ mɔ, imɔ gɛkɛ sasɛ mɔ, ɔ laa kyingi lii ibuni dɔ.
22Nfono mɔ Piita gi kyu Yesu lii nkan ne o yii gɛsɛ ɔ kya gya mɔ yɛɛ ɔŋ baa tɔgɛ gɛnen. Ɔ tɔgɛ mɔ yɛɛ, “Me-wura, Wurubuaarɛ ɔꞌ kparɛ fuɛ! I mɛŋ sa iꞌ ba fo so gɛkaako!” 23Yesu gi kisee tɔgɛ sa Piita yɛɛ, “Naa me asɛ, ilaa nyɛnyɛn gɛmu! Fo kya laarɛ foꞌ nyida me-ilaa sa me. Fo-gɛwɔnsa gɛŋ gyanꞌ Wurubuaarɛ gɛlaarɛ so. Anyamesɛ-lɛɛ gɛlaarɛ so ne fo-gɛwɔnsa gɛ gyanꞌ.”
24Ne Yesu gi kisee tɔgɛ sa mɔ-akasɛbo mɔ yɛɛ, “Ɔbono ɔ kya laarɛ de ɔꞌ wɔra me-ɔkasɛbo mɔ, kaasɛ oꞌ kyu mɔ-nyoro fuɛ me so de oꞌ kyule sɔɔ awɔrɔfɔɔ abono a laa tu mɔ me so mɔ abaa anyɔ, ba‑a mɛ laa da mɔ aŋanbi oyii so mɔɔ me so mɔ, mɛꞌ da mɔ. 25I kya nyiile yɛɛ fo ɔbono fo kya kɔrɔsɛ fo-nkpa fo kya yela fo-gibaa so mɔ, Wurubuaarɛ asɛ gɛkyena ɔnan gɛ laa lii fo-gibaa. Ne fo ɔbono mɔ, kyu lii me so ne fo-nkpa gi lii fo-gibaa mɔ, fo laa nyɛ Wurubuaarɛ asɛ gɛkyena. 26Fo nyamesɛ fo nyɛ gɛsinkpan gɛdɛ so ilaa kamaasɛ pɛwu, ne fo too fo-ɔkyenaten Wurubuaarɛ asɛ mɔ fuɛ mɔ, fo nyi yɛɛ fo nyɛ gɛkyena ne? Menɛ ne fo laa kyu sa Wurubuaarɛ de foꞌ kii nyɛ ɔkyenaten mɔ asɛ? 27Fɛꞌ bii yɛɛ me, anyamesɛ pɛwu mɔmɔ-daa mɔ, nan kii ba gɛsinkpan so mɔ, me‑rɛ Wurubuaarɛ dɔ isɔɔ ne nan ba. Me-sɛ Wurubuaarɛ nyisigyi ne nan kyu ba. Nɛ kii ba mɔ, nan kyu nyamesɛ kamaasɛ gɛkyena dɔ ilaa wɔrasɛ kyu tɛɛla mɔ. 28Gɛsintin ne nꞌ kya tɔgɛ fɛye faa, fɛye abono fɛ yelɛ gɛrɛnaa faa fɛ maŋ wuꞌ ta pɛi de fɛꞌ lɔɔ wu yɛɛ me, anyamesɛ pɛwu mɔmɔ-daa mɔ, n dɛ me-gɛwuragyi n kya kpelegɛ mii ba gɛsinkpan so.”


text:
Collaborate with us to invoke and fully manifest Srila Prabhupada's Vani-presence.
AK/Prabhupada 0042 - Saa asubɔ yi, ma ɛnya wo asɛn hia
Initiation Lecture Excerpt -- Melbourne, April 23, 1976
Prabhupāda: Caitanya-caritāmṛta mu no, bere a ɔrekyerɛkyerɛ Śrīla Rūpa Gosvāmī ade no Caitanya Mahāprabhu kae se,
- ei rūpe brahmāṇḍa bhramite kona bhāgyavān jīva
- guru-kṛṣṇa-kṛpāya pāya bhakti-latā-bīja
- (CC Madhya 19.151)
Saa akra yi, wɔfi honam dua baako mu ko foforo mu ena wofi ewiase baako kɔ foforo mu bere bi wɔ hɔ a wɔn tebea ne homam dua no sesa Eyi re kɔ so. Wɔfrɛ eyi se saṁsāra-cakra-vartmani. Nnɛra anadwofa na yɛre kyerɛ mu, mṛtyu-saṁsāra-vartmani. Asɛm a wɛaka ne, mṛtyu-saṁsāra-vartmani. Abrabɔ mu akwan horow, sɛ wobewu. Obiara suro sɛ ɛbewu efisɛ obiara ennim na ebesi owu akyi. Sɛbe, nkwasea fo no, wɔyɛ mmoa. Ɛte sɛ mmoa no, wɔre kum bi no na ebi nso adwene ne sɛ "me de mennya nwui." Enti obiara a ɔwɛ nimdeɛ kakra no ɔmpɛ sɛ obewu na w'afa honam dua foforo. Na yennim honam dua a owu akyi yɛ benya. Enti, asubɔ yi ɛyɛ guru ne Kṛṣṇa adɔe. Monfa nnyɛ agoru. Momma mo ani mmere ho. Ɛyɛ akwan gya kɛse. Bīja ase kyerɛ sɛ aba, atuhoakyɛ (bhakti) aba. Enti bɔ biara a w'hyɛ Awurade anim no, wɔ wo kyerɛkyerɛfo, ogya, ne asuafo (Vaiṣṇava fo) no anim, monni saa bɔhyɛ yi so. Eyi na ɛbema mo sunsum mu abrabo atu mpɔn: mommɔ aguaman anaa sɛ monni mpanyi agoru bere a monnyɛ ɔyere ne okunu, monndi nam, monntow Kya kya, monnom nsa - Saa nneɛma anan yi - ɛna afei, monto Hare Kṛṣṇa - Yiw baako. Daabi anan ɛne yiw baako. Eyi bɛma w'abra bɔ adi mu. Eyi da fam koraa. Ɛnnyɛ den. Nanso māyā (bonsam) ho yɛ den, bere bi wɔ hɛ a ɔbɛ dadaa yɛn. Enti bere biara a māyā bɛ dadaa wo biara no, bɔ Kṛṣṇa mpae "Mesrɛ wo gye me. Me yɛ w'kwa, mebrɛ me ho ase me ma wo, bɔ me ho ban," Kṛṣṇa be bɔ wo ho ban. Nanso monhɛ yiye na saa akwangya yi ampare mo. Eyi ne m'abisade. Me hyira mo kosɛ kosɛ. Enti momma yɛnfa saa bhakti (atuhoakyɛ) akwanngya yi, bhakti-latā-bīja. Mālī hañā sei bīja kare āropaṇa. Enti, sɛ wonya aba pa a, wo dua no asase mu. Nhwɛso no ne sɛ, se wonya rose nhwiren fɛfɛ bi aba a, wo dua no asase mu na w'ama no nsu nkakra nkakra. Ebe nyin. Enti saa aba yi wo gu so nsu a ebenyin. Den sɛ wo begu so yi? Śravaṇa kīrtana jale karaye secana (CC Madhya 19.152). Sɛ wo bɛgu aba yi so nsu no, bhakti-latā, ɛne śravaṇa-kīrtana, tie na ka nea wote no so, si so bio. Enti mo bɛkoso ate nkyerɛkyerɛ yi afi sannyāsī fo(asɔfo mpanyin) ɛne asuafo (Vaiṣṇava) fo no nkyɛn. Na mmom momma saa akwanngya yi ɛmpare mo. Eyi ne m'abisade. Me da mo ase paa. Asuafo: Mmo ne kasa Ɔdɛɛfo Prabhupada!


text:
“Ԑha na ԑyԑ daa nkwa-sԑ wobehu Onyankopɔn ne nokware Nyankopɔn nkutoo no, ne nea ԑsԑ sԑ mosua sԑnea mo ankasa mobԑyԑ Nyankopɔn…sԑnea Nyankopɔn nyinaa yԑe ara, ansa na mo nso mobԑyԑ…?-Odiyisԑm Yosef Smith Nkyerԑkyerԑ, ԑnam Yosef Fielding Smith 1976, p. 346
Sԑ woyԑ “Onyankopɔn” a ɔkwan bԑn so na wobԑyi wo mma mu biako sԑ owu ntua ewiase a ԑyԑ wode bɔne?
“Asase biara wɔ no gyefo, na asase biara wɔ no sɔhwԑfo na asase biara mufo afa ahoyeraw no nyinaa a yԑrefa mu”-Brigham Young, Journal of Discourses po 14, kr. 71-72 Continue reading Dԑn na ԑbԑkyerԑ sԑ woyԑ “Onyankopɔn”?


text:
Ɔbea no ne ɔtweaseɛ no
1Afei nsɛnkyerɛnne kɛse bi daa ne ho adi wɔ soro. Ɔbea bi, na n’atade yɛ owia a ɔsram wɔ ne nan ase, na nsoromma dumien ahenkyɛw hyɛ no. 2 Na ɔyem a ɔrebɛwo, na awoyaw nti, na ɔresu.
3 Nsɛnkyerɛnne kɛse foforo bi daa ne ho adi wɔ soro. Ɔwɔ kɔkɔɔ kakraka bi, na ne ti yɛ ason na ɔwɔ mmɛn du a ahenkyɛw hyehyɛ biara so. 4 Ɔde ne dua twee nsoromma a ɛwɔ soro no mu nkyɛm abiɛsa mu baako tow wɔn guu fam. Ogyinaa ɔbea a ɔrewo no anim sɛnea ɛbɛyɛ a ɔwo ɔba no to hɔ ara pɛ, ɔbɛfa abofra no awe. 5 Afei ɔbea no woo abarimaa a, ɔde nsa a ɛyɛ den bedi aman nyinaa so. Nanso wohwim abofra no kɔɔ Onyankopɔn ne n’ahengua ho. 6 Ɔbea no guan kɔɔ sare so baabi a Onyankopɔn asiesie ama no a wɔbɛhwɛ no yiye wɔ nnafua apem ahanu ne aduosia mu.
7 Afei ɔko sii soro hɔ. Mikael ne n’abɔfo ko tiaa ɔwɔ no, ɛnna ɔno nso ne n’abɔfo ko tiae. 8 Nanso wodii ɔwɔ no so na wɔamma ɔne n’abɔfo antena soro bio. 9 Wɔtow ɔwɔ kakraka no kyeneee. Ɔno ne ɔwɔ dedaw no a wɔfrɛ no ɔbonsam a, ɔdaadaa wiase nyinaa no. Wɔtow no guu fam a n’abɔfo nyinaa ka ne ho.
10 Afei metee nne dennen bi wɔ soro a ɛka se, “Afei na Onyankopɔn nkwagye aba! Afei na Onyankopɔn akyerɛ ne tumi sɛ ɔyɛ Ɔhene! Afei na Mesia akyerɛ ne tumi, efisɛ, yɛn nuanom no ahohorabɔni a ogyinaa Onyankopɔn anim bɔɔ wɔn ahohora awia ne anodwo no, na wɔapam no afi soro no. 11 Yɛn nuanom no nam Oguammaa no mogya so ne nokware a ɔdaa no adi so dii ne so nkonim. Na wɔasiesie wɔn ho sɛ wɔde wɔn nkwa bɛto hɔ na wɔawuwu. 12 Enti mo ɔsoro ne mo a motete hɔ no, momma mo ani nnye. Afei asase ne ɛpo nnue! Efisɛ, ɔbonsam no atoa mo na ne bo afuw efisɛ, onim sɛ, ne bere a aka sua.”
13 Bere a ɔwɔ no hui sɛ wɔatow no agu asase so no, ɔtaa ɔbea a wawo abarimaa no. 14 Wɔmaa no akɔre ntaban akɛse abien sɛnea ɛbɛyɛ a obetumi atu akɔ baabi a ɔwɔ wɔ sare so hɔ a wɔbɛhwɛ no mfe abiɛsa ne fa sɛnea ɔwɔ no renni n’akyi bio.
15 Afei ɔwɔ no puw nsu te sɛ asubɔnten dii ɔbea no akyi sɛnea ɛbɛyɛ a ɛbɛfa no. 16 Nanso asase boaa ɔbea no. Ebuee n’anom nom nsu a ɔwɔ no puw guu hɔ no nyinaa. 17 Ɔwɔ no bo fuw ɔbea no, enti ɔkɔe de ntɔkwaw kɔkaa ɔbea no asefo a wɔaka no a ɛyɛ wɔn a wodi Onyankopɔn mmara so na wogye nokware a Yesu ada no adi no di no. Na ɔkogyinaa mpoano hɔ.


text:
Sɛ yɛka sɛ fa Yesu sɛ wo kra agyenkwa a na aseɛ ne sɛn?
Asɛmbisa: Sɛ yɛka sɛ fa Yesu sɛ wo kra agyenkwa a na aseɛ ne sɛn?
Mmuaeɛ: So woagye Yesu Kristo sɛ wo kra agyenkwa? sɛ wobɛte saa asɛmbisa yi ase a, gye sɛ wonim deɛ saa nsɛmfua yi mu biara kyerɛ: ‘Yesu Kristo’, ‘Ankorankora’ ne ‘Agyenkwa.’
Hwan ne Yesu Kristo? Nnipa dodoɔ no ara nim Yesu Kristo sɛ; ɔyɛ nipa pa, ɔkyerɛkyerɛfoɔ pa, ɛbi mpo ka sɛ ɔyɛ Nyankopɔn diyifoɔ, Saa nsɛm yi nyinaa yɛ nokorɛ, nanso ɛnka deɛ Yesu yɛ pɔtee. Twerɛ Kronkron ka sɛ, Yesu yɛ Nyankopɔn a ɛwɔ homan fam (Yohane 1:1,14). Nyankopɔn baa wiase bɛkyerɛkyerɛɛ, bɛsaa yɛn yadeɛ, bɛtenetenee yɛn, de yɛn bɔnee bɛkyɛɛ yɛn – na afei owu maa yɛn! Yesu Kristo yɛ Nyankopɔn, ɔbɔadeɛ, Nyankopɔn tumfoɔ. So woagye Yesu adi anaa?
Hwan ne agyenkwa, na adeɛn koraa na yɛhia agyenkwa? Twerɛ Kronkron ka sɛ, yɛn nyinaa ayɛ bɔne (Romanfoɔ 3:10-18). Saa bɔne yi ho asotwe ne Nyankopɔn abufuo ne na atemmuo. Asotwe a eni awieeɛ na ɛsɛ onipa biara a ɔbɛyɛ bɔne atia Onyankopɔn teasefoɔ. (Romanfoɔ 6:23, Adiyisɛm 20:11-15). Wei nti na onipa biara hia nkwagyeɛ no.
Yesu Kristo baa wiase bewu sii yɛn anan mu. Yesu wuo no na atua yɛn bɔne so ka (2 Korintofoɔ 5:21). Yesu wu maa yɛn (Romanfoɔ 6:23). Yesu tua yɛn ka nyinaa maa yɛn a ɛenni sɛ yɛtua hwee bio. Yesu wusureeɛ no na ɛma yɛn awerɛhwɛmu sɛ ne mogya no so yɛn bɔne so ka tua. Wei nti na Yesu nko ara ne agyenkwa no. Yohane 14:6; Asomafoɔ no nnwuma 4:12) So wogye Yesu di sɛ ɔyɛ w’agyenkwa?
So Yesu yɛ wo kra agyenkwa? Nnipa dodoɔ no ara dwen sɛ kristosom ne sɛ; wobɛkɔ asɔre, na wadi asɔre no nhyehyɛeɛ so, na woannyɛ bɔne sononko bi. Daabi nnyɛ wei ne Kristosom. Kristosompa ne ayɔnkofa a wone Yesu Kristo wɔ. ɛnne sɛ, woagye Yesu sɛ woagyenkwa na wode wo werɛ nnyinaa ahyɛ ne mu. Obi gyidie ntumi nnye ofoforɔ nkwa. Yɛn nnwuma ntumi mma yɛn bɔnefafiri. Ɔkwan baako pɛ na yɛbɛtumi afa so anya daa nkwa; ɛnne sɛ yɛbɛfa Yesu sɛ yɛn kra agyenkwa, na yɛde yɛn ho ato no so sɛ, ne wuo no atua yɛn bɔne so ka, na ne wusɔreeɛ no na ama yɛn daa nkwa anidasoɔ (Yohane 3:16) So Yesu yɛ wo kra agyenkwa?
Sɛ wopɛ sɛ wogye Yesu sɛ wo kra agyenkwa a, ka saa nsɛm yi kyerɛ awurade. Kae sɛ, woreka saa mpaeɛ yi anaa ɔfoforɔ bi ntumi nnye wo nkwa. Nea ɛbetumi agye nnipa afiri bɔne mu ne sɛ wobɛgye Yesu ne n’adwuma a ɔbɛyɛeɛ wɔ asennua no so no adie. Saa mpaeɛ yi yɛ ɔkwan a wonam Nyankopɔn mu gyidie a wowɔ de reda no ase sɛ wɔ wo nkwagyeɛ ho. ‘Awurade Nyankopɔn, menim sɛ mayɛ bɔne atia wo a anka asotwe na ɛsɛ me. Nanso megye di sɛ Yesu Kristo atua m’asotwe so ka na menam ne mu gyidie so anya bɔnefafirie. Megye bɔnefafire no na megye di sɛ wobɛma me ahoma ama me kra. Mefa Yesu sɛ me kra agyenkwa! Meda wo ase wɔ adom ne fafirie sonowonko a me nsa aka - akyɛdeɛ a ɛte ase daa no nti! Amen!’
Nea wokenkan yi ama wasi gyinaeɛ sɛ wobɛdi Yesu akyi anaa? Sɛ ɛte saa, mia asɛm a ɛse ‘Megye Kristo adi nni da yi’ yi so.
Sɛ yɛka sɛ fa Yesu sɛ wo kra agyenkwa a na aseɛ ne sɛn?


text:
Obi a wɔagye no afi owu mu nkamfo
1Medɔ Awurade efisɛ, otie me. Otie me mpaebɔ. 2 Bere biara a mefrɛ no no, ogye me so.
3 Owu hama kyekyeree me na damoa ho ahometew twiw bɛn me. Ɛma mebɔɔ hu. 4 Na mefrɛɛ Awurade se, “Mesrɛ wo, Awurade, gye me nkwa!” 5 Awurade hu mmɔbɔ na oye; yɛn Nyankopɔn yɛ mmɔborɔhunufo. 6 Awurade bɔ wɔn a wonni bi ho ban. Bere a mewɔ ɔhaw mu no, ogyee me. 7 Nya gyidi, me koma, efisɛ, Awurade ayɛ me yiye. 8 Awurade gyee me fii owu mu; otwaa me nusu so na wamma manni nkogu. 9 Enti menam Awurade anim wɔ ateasefo mu.
10 Sɛ ɛba sɛ meka se, “Wabubu me koraa” a, mekɔ so gye no di. 11 Me suro mu, sɛ meka se, “Obi nni hɔ a yɛde yɛn ho to no so” koraa a, mekɔ so gye no di. 12 Awurade papa a wayɛ me yi akyi, dɛn na metumi de ama no? 13 Mede nsa aseda bɛma Awurade sɛ wagye me nkwa. 14 Ne nkurɔfo aguabɔ ase na mede nea mede hyɛɛ no bɔ no bɛma no. 15 Sɛ Awurade nkurɔfo no bi wu a, ɛyɛ no yaw yiye.
16 Meyɛ wo somfo, Awurade. Mesom wo sɛnea me na yɛe. Woagye me afi owu mu. 17 Mede aseda bɛbɔ wo afɔre na mabɔ wo mpae. 18 Sɛ wo nkurɔfo nyinaa bɔ gua wɔ wo fi wɔ Yerusalem Kronkron mu Kronkron mu hɔ a, 19 mede nea mahyɛ wo ho bɔ no bɛma wo. Kamfo Awurade!


text: Download Full HD Me Hia Nti - ASANTE AKAN TWI GHANAIAN 2015 MOVIE Video Songs | Download Bangla, English, Hindi, Tamil Me Hia Nti - ASANTE AKAN TWI GHANAIAN 2015 MOVIE Full Mp3 Album Songs Bangla | Bangla Romantic, Love, Funny, Comedy, Hasir Natok Me Hia Nti - ASANTE AKAN TWI GHANAIAN 2015 MOVIE Natok full HD PC Mp4 3gp 720p, 1080p Download Now | Download Me Hia Nti - ASANTE AKAN TWI GHANAIAN 2015 MOVIE HD Bangla Video Songs Free | Download Me Hia Nti - ASANTE AKAN TWI GHANAIAN 2015 MOVIE Kolkata Bangla Video Songs| Download Me Hia Nti - ASANTE AKAN TWI GHANAIAN 2015 MOVIE Bollywood Movie Videos | Download Me Hia Nti - ASANTE AKAN TWI GHANAIAN 2015 MOVIE English Romantic, Vevo HD Video Songs | Download New Unrelesed Me Hia Nti - ASANTE AKAN TWI GHANAIAN 2015 MOVIE Bangla Full Mp3 Songs 192 kbps 64 kbps| Download New Unrelesed Me Hia Nti - ASANTE AKAN TWI GHANAIAN 2015 MOVIE Bollywood Hindi Full Mp3 Songs 192 kbps 64 kbps | Download New Unrelesed Me Hia Nti - ASANTE AKAN TWI GHANAIAN 2015 MOVIE HollyWood English Movie Full Mp3 Songs 192 kbps 64 kbps| Download Me Hia Nti - ASANTE AKAN TWI GHANAIAN 2015 MOVIE Telugu Tamil Full Mp3 Songs 192 kbps 64 kbps | Download New Unrelesed Me Hia Nti - ASANTE AKAN TWI GHANAIAN 2015 MOVIE full album zip file CD rip download | Download, Me Hia Nti - ASANTE AKAN TWI GHANAIAN 2015 MOVIE full Movie Download uTorrent | Me Hia Nti - ASANTE AKAN TWI GHANAIAN 2015 MOVIE full Movie Download kickass torrent 1080p HD | Download Me Hia Nti - ASANTE AKAN TWI GHANAIAN 2015 MOVIE Full Bangla HD Movie | Download Me Hia Nti - ASANTE AKAN TWI GHANAIAN 2015 MOVIE Kolkata Bangla, Bengali Full HD Movie | Download Me Hia Nti - ASANTE AKAN TWI GHANAIAN 2015 MOVIE BollyWood Full HD Movie Watch, Now | Download Me Hia Nti - ASANTE AKAN TWI GHANAIAN 2015 MOVIE Hollywood English Movie | Download Me Hia Nti - ASANTE AKAN TWI GHANAIAN 2015 MOVIE Hindi, Tamil Movie | Download, Bangladesh, India, Pakistan MP3, 3GP, MP4, HD, MKV, Avi Me Hia Nti - ASANTE AKAN TWI GHANAIAN 2015 MOVIE (2016) all video Free Download | Download Me Hia Nti - ASANTE AKAN TWI GHANAIAN 2015 MOVIE clear print download, master print download full movie | Download Me Hia Nti - ASANTE AKAN TWI GHANAIAN 2015 MOVIE full movie official print download DVDrip Vcdscam webrip Dvdscam download now


text:
Festo di Paulo asɛm
1Festo besii Felike ananmu sɛ amrado wɔ Kaesarea no, ne nnansa so ɔkɔɔ Yerusalem. 2 Asɔfo mpanyin ne Yudafo mpanyin no de nsɛm a wɔwɔ tia Paulo no bɛtoo n’anim. 3 Esiane sɛ na wɔabɔ Paulo ho pɔw sɛ wɔbɛtɛw no kwan so akum no nti, wɔsrɛɛ no sɛ wɔmma wɔmfa no mmra Yerusalem. 4 Nanso Festo buaa wɔn se, esiane sɛ Paulo da afiase wɔ Kaesarea na ɛrenkyɛ biara ɔno ankasa bɛkɔ hɔ nti, 5 wɔn a wodi asɛm no anim no ne no nkɔ nkodi asɛm no wɔ hɔ.
6 Festo dii bɛyɛ nnawɔtwe anaa dadu ansa na ɔresan aba Kaesarea. Obedui adekyee no, ɔtenaa agua mu dii Paulo asɛm.
7 Bere a Paulo beduu asennii hɔ no, Yudafo a wofi Yerusalem no twaa ne ho hyiae fii ase kekaa nsɛm a ɛnyɛ nokware too no so. 8 Paulo yii ne ho ano se, “Minni biribiara ho fɔ, efisɛ, menkasa ntiaa Yudafo mmara; minguu asɔredan ho fi, ɛnna menkasa ntiaa Roma aban nso.”
9 Esiane sɛ na Festo pɛ sɛ ɔsɔ Yudafo no ani nti, obisaa Paulo se, “Wopɛ sɛ mede wo kɔ Yerusalem kodi w’asɛm wɔ hɔ anaa?”
10 Paulo buae se, “Esiane sɛ ɔhempɔn Kaesare asennii na migyina nti, ɛha ara na ɛsɛ sɛ wodi m’asɛm, bu me atɛn, efisɛ menyɛɛ Yudafo bɔne biara sɛnea wo ara wunim no. 11 Sɛ mabu mmara so anaa mayɛ biribiara a ɛno nti ɛsɛ sɛ wobu me kumfɔ a, minsuro. Nanso sɛ nsɛm a saa Yudafo yi ka tia me no nyɛ nokware a, obiara rentumi mfa me mma wɔn. Miguan metoa ɔhempɔn Kaesare.”
12 Festo ne ne mpanyimfo tuu agyina wiei no, ɔka kyerɛɛ Paulo se, “Esiane sɛ woaguan atoa ɔhempɔn Kaesare no nti, yɛde wo bɛkɔ n’anim.”
Paulo ho nkɔmmɔdi
13 Nna bi akyi no, ɔhene Agripa ne Berenike baa Kaesarea bɛmaa Festo akwaaba. 14 Wɔwɔ hɔ no, Festo ne ɔhene Agripa dii Paulo asɛm no ho nkɔmmɔ. Festo ka kyerɛɛ ɔhene no se, “Ɔbarima bi wɔ ha a Felike gyaw no odeduani; 15 na mekɔɔ Yerusalem no, Yudafo asɔfo mpanyin ne mpanyin kaa nsɛm bi tiaa no se minnyina so mmu no kumfɔ. 16 Nanso meka mekyerɛɛ wɔn se, Roma mmara mma ho kwan sɛ wobu obi fɔ bere a wonnii n’asɛm; wɔmma no ho kwan na onyi ne ho ano wɔ asɛm a wɔka tia no no ho.
17 “Wɔbae no mansɛe bere koraa na ade kyee no, mehyɛɛ sɛ wɔmfa no mmra na minni n’asɛm. 18 Nanso wɔanka nsɛm a misusuwii no mu biara anto no so. 19 Nsɛm a wɔkae no fa wɔn nyamesom ne ɔbarima bi a wɔfrɛ no Yesu a owui nanso Paulo ka se ɔte ase no ho. 20 Esiane sɛ na asɛm no kyere m’adwene no nti, mibisaa Paulo se ɔpɛ sɛ mikodi n’asɛm wɔ Yerusalem anaa? 21 Nanso Paulo guan toaa ɔhempɔn Kaesare. Enti mesan ma wɔde no kɔtoo afiase kosi bere a metumi de no akɔ ɔhempɔn Kaesare anim.”
22 Ɔhene Agripa ka kyerɛɛ Festo se, “Mepɛ sɛ m’ankasa mitie n’ano asɛm.” Festo ka kyerɛɛ no se, “Ɔkyena mede no bɛba na woatie n’ano asɛm.”
Paulo gyina Ɔhene Agripa anim
23 Ade kyee no, Ɔhene Agripa ne Berenike de ahyehyɛ ne ahokeka de asraafo mpanyimfo ne kurow no mu mpanyin kaa ne ho kɔɔ asennii hɔ. Festo hyɛ ma wɔde Paulo baa asennii hɔ.
24 Festo kae se, “Ɔhene Agripa ne mo a moahyia ha nyinaa, saa ɔbarima yi na Yudafo a wɔwɔ ha ne Yerusalem no aka nsɛm atia no, de no abrɛ me sɛ mimmu no kumfɔ no, 25 nanso mannya asɛm biara annyina so a mede bebu no kumfɔ. Esiane sɛ ɔno ankasa guan toaa ɔhempɔn Kaesare no nti, mayɛ m’adwene sɛ mede no bɛkɔ n’anim. 26 Esiane sɛ minni asɛm pɔtee bi a mɛkyerɛw akɔma ɔhempɔn Kaesare nti, na mede no aba wo ɔhene Agripa anim sɛ, sɛ wuwie wo nhwehwɛmu a, manya biribi agyina so makyerɛw ne ho asɛm. 27 Minnye nni sɛ ntease wom sɛ mede odeduani bɛkɔ n’anim a menkyerɛw biribi pɔtee bi a etia no!”


text:
Collaborate with us to invoke and fully manifest Srila Prabhupada's Vani-presence.
AK/Prabhupada 0092 - We Have to Train our Senses to Satisfy Krishna
Lecture on BG 2.20-25 -- Seattle, October 14, 1968
Obi biara a ɔwɔ ewiase yi mu no ewiase anigye akyekyere no Sɛ ɔwɔ ɔsoro anaa asase yi so Sɛnea mmoa pere sɛ wɔbɛ ma w'atenka anigye no, saa ara na nipa nso repere ewiase anigye Onipa yɛ dɛn? Yeye abɔde nimdefo, enti dɛn na yɛre yɛ yi? Ade koro yi ara. Adidi, nda, mpa mi agoru. Saa nneɛma yi nkraman nso re yɛ Enti, ewiase ha baabiara, ɔsoro ne asase nyinaa, ewiase akɔno wɔ baabiara Nyankopɔn ahenman mu pɛ na ewiase akɔnɔ enni Obiara a ɔwɔ hɔ repere sɛ ɔbɛsom Awurade. Ɛno ne... Ha yi de obiara repre ewiase anigye. Ewiase mmara ni. Eyi yɛ wiase abrabɔ. Bere a worepere sɛ wobegye w'ani ɔhonam fa mu no, na ewiase bra no ara na worebɔ no. mmom sɛ wobɔ bra a ɛbɛsɔ Krsna ani de a, ɛno ne wo sunsum mu abrabɔ. Ɛnnyɛ den. Nea wode begye w'ani no...Hrsikena hrsikesa-sevanam (CC Madhya 19.170). Eyi ne atuho akyɛ som no. Wowɔ atenka. Ɛsɛ sɛ woma w'atenka no anigye Atenka, ɛsɛ sɛ wohyɛ mu kena. Sɛ wobegye w'ani .....Nanso wonnim. Ɔkra a ewiase anigye dɔ ne kɔn no nnim sɛ ɔsom Krsna nokware mu a ɛno na ɛbɛma mo anigye Mfantoho koro yi ara. Ɛtesɛ nea wohwie nsu go dua ne ntini so Anaa, me nsatea yi, ɛka me honam dua ho, sɛ wode aduan ma yafunu a, nsatea no nyinaa mee. Yennim saa kokoaamu nsɛm yi Ɛyɛ yɛn sɛ anigye ne sɛ yɛbɛma yɛn atenka ewiase anigye. Krsna som kyerɛ sɛ nnyɛ w'adwene sɛ wobɛma w'atenka ewiase amigye Mmom bɔ mmɔden hyɛ Krsna anigye, eyi na w'ani begye. Eyi ne Krsna som no ho kokoamu sɛm. Wɔn a wɔnte ase no bisa sɛ, "Oh, adɛn nti na ɛsɛ sɛ me ma Krsna anigye? Adɛn nti na ɛsɛ sɛ me yɛ adwuma ma Krhna adekyee ne adesaa? Ma mennyɛ adwuma mma ewiase fo." sɛ wore yɛ adwuma da mu nyinara ama Krsna no, wɔn de nea wɔre dwene ara ne sɛ, " hwɛ sɛbe nkwasea fo yi..." yɛwɔ nimdeɛ mapa. Yɛre yɛ adwuma den da mu nyinara ama yɛn ani agye, dɛn nti na wɔreyɛ adwuma ama Krsna?" eyi ne nsosonoe a ɛda ewiase ni ɛne Nyame somfo ntamu Nyame somfo no n'anisoade hu ne sɛ ɔbɛyɛ adwuma adesae ne adekyee ama Krsna a ɔren gyae Eyi ne Nyamesom Saa ara ewiase ni nso ɔyɛ adwuma ama ɔno ara n'atenka Eyi ne nsonsonoe a ɛwɔ ewiase ni ɛne Nyame som ni ntamu Enti, Krsna som no botae titiriw ne sɛ yɛbɛhyɛ y'atenka so na yɛde ayɛ adwuma ama Krsna Enti yɛn bra wɔ mfe mpem mpem a atwam no, nea y'ayɛ ara ne sɛ yɛbɛhyɛ y'atenka anigye Momma yɛnfa yɛn bra yi nto hɔ mma Krsna. Eyi ne Krsna som Mprenpren honam dua yi, y'anya honam dua mpɛn pii bere a atwam, yɛde ne nyinara asom yɛn ankasa yɛn ho. Afei de saa mprenpren honam dua yi de, nea ɛte biara ma me mmɔ me ho mmɔden Enti yɛn hwere biribiara. Mpo sɛ yɛhyɛ honam dua yi so a, yɛrenhwere hwee. Mommɔ moho mmɔden nsom Krsna; na biribiare bɛyɛ yie


text:
Galati 3:17
17To! Ibono n darɛ mɔ ne n gyɛ yɛɛ fɛɛ gɛnɔɔbono asa mɛ maŋ taalɛ kine abɛɛ mɛꞌ kyɛɛgɛ nyamesɛ-lɛɛ ntan mɔ, gɛnen kee ne Wurubuaarɛ agyɛbi a dɛ ne. Wurubuaarɛ gi wolaa ka yela yɛɛ kyu naa de Aberaham so ne ɔ laa kyule de oꞌ yuule anyamesɛ de mɛꞌ nyɛ wɔra mɔ-asonbo gɛsintin. I wɔra nsi nwɛ nnan de nsi oko de saalaa gɛmara mɔ, pɛi ne Wurubuaarɛ gi lɔɔ lɛɛ mɔ-nbara nyiile Aberaham mɔ-naanaana Gyuda awura mɔ. Gɛnen Wurubuaarɛ nbara mɔ gi mɛŋ taalɛ kyadɛ ilaa ibono Wurubuaarɛ gi wolaa ka yela mɔ ɔwolɛ fuɛ.


text:
Ɔman nkonim dwom
1Onyankopɔn ma ne ho so bɔ n’atamfo pete. Wɔn a wɔtan no guan wɔ nkogu mu. 2 Sɛnea wɔbɔ wusiw gu no, saa ara na ɔpam wɔn. Sɛnea srade nan wɔ ogya so no, saa ara na amumɔyɛfo yera wɔ Onyankopɔn anim.
3 Nanso atreneefo ani gye na wɔn ho sɛpɛw wɔn wɔ n’anim. Wɔwɔ ahotɔ na wɔteɛm ahosɛpɛw so. 4 To dwom ma Onyankopɔn; to dwom kamfo ne din. Siesie ɔkwan ma nea ɔnam omununkum mu no. Ne din de Awurade; ma w’ani nnye wɔ n’anim. 5 Onyankopɔn a ɔte ne fi kronkron mu no hwɛ nnyanka ne akunafo. 6 Ɔma onnibie ofi tena mu na wayi nneduafo ama wɔade wɔn ho ahotɔ mu. Nanso wɔn a wotia Onyankopɔn no bɛtena asase so akyirikyiri.
7 O Onyankopɔn, bere a wudii wo nkurɔfo anim, bere a wode wɔn faa sare so no, 8 asase wosowee na osu tɔe esiane Sinai Nyankopɔn ne Israel Nyankopɔn no ba nti. 9 Womaa osu tɔe bebree maa w’asasenini no yɛɛ yie. 10 Wo nkurɔfo kyekyeree wɔn afi wɔ hɔ; wɔnam w’adɔe so hwɛɛ ahiafo. 11 Awurade hyɛɛ mmara maa mmea kɔkae se, 12 “Ahemfo ne wɔn asraafo reguan!” Mmea a wɔwɔ fie no kyɛɛ asade no mu fae: 13 mmuruburu a wɔde dwetɛ afa wɔn ho a wɔanan sikakɔkɔɔ a ɛhyerɛn agu wɔn ntaban so. Adɛn nti na mo mu bi tenaa nguandan mu ɔko da no? 14 Bere a Otumfoɔ Nyankopɔn bɔɔ ahene a wɔwɔ Salmon Bepɔw so hwetee no, ɔmaa sukyerɛmma tɔe wɔ hɔ.
15 Basan bepɔw yɛ kɛse a ɛwɔ nkoko bebree. 16 Adɛn nti na mo nkoko, mode ani bɔne hwɛ bepɔw a Onyankopɔn ayi sɛ ɔbɛtena so? Awurade bɛtena hɔ daa daa. 17 Awurade bɛtena ne nteaseɛnam akɛse mpempem no mu afi Sinai akɔ kurow kronkron no mu. 18 Ɔde nneduafo bebree ka ne ho kɔ atifi pɛɛ, na wogye akyɛde fi wɔn a wɔayɛ no dɔm no nkyɛn. Awurade Nyankopɔn bɛtena hɔ.
19 Kamfo Awurade, nea ɔsoa yɛn nnosoa da biara no. Ɔyɛ Onyankopɔn a ogye yɛn nkwa. 20 Yɛn Nyankopɔn yɛ Onyankopɔn a ogye nkwa. Ɔyɛ Awurade, yɛn Awurade a ogye yɛn fi owu mu. 21 Akyinnye biara nni ho sɛ ɔbɛpɛtɛw n’atamfo ne wɔn a bɔne ara na wɔkɔ so yɛ no ti. 22 Awurade aka se, “Mede mo atamfo befi Basan asan aba; mɛsan ayi wɔn afi po bunu mu, 23 na moanantew wɔn mogya mu na akraman ataforo dodow biara a wɔpɛ.”
24 O Onyankopɔn, obiara ahu wo nkonimdi santen a woreto no; Onyankopɔn, me hene, santen a ɔreto akɔ ne Kronkron mu Kronkron hɔ no. 25 Nnwontofo no wɔ anim, ɛnna nnwomkyerɛfo no nso wɔ akyiri, na wɔn ntam na mmeawa a wɔrebɔ akyene no wɔ. 26 “Kamfo Onyankopɔn wɔ hyia a ɔne ne nkurɔfo ahyia no. Mo, Yakob asefo nyinaa, monkamfo Awurade!” 27 Odikanfo a ɔba no ne Benyamin, abusua ketewaa koraa no; nea odi hɔ ne Yuda ne ne nkurɔfo, na Sebulon ne Naftali adikanfo aba. 28 O Onyankopɔn, kyerɛ wo tumi, tumi a wode adi ama yɛn no, 29 tumi a efi wo fi a ɛwɔ Yerusalem a ahene bɛkyɛ wo nneɛma wɔ mu no. 30 Ka Misraim ne mu mmoa a wɔhyɛ demmire mu ne aman ne emu anantwinini ne wɔn tɔte anim kosi sɛ wɔbɛkotow wo de wɔn dwetɛ ama wo. Bɔ wɔn a wɔn ani gye ɔko ho no pete. 31 Ananmusifo befi Misraim aba, na Sudanfo ama wɔn nsa so abɔ mpae afrɛ Onyankopɔn. 32 Wiase ahemman, monto dwom mma Onyankopɔn. Monto ayeyi dwom mma Awurade 33 a ɔnam wim, tete wim no. Muntie no, na mompɔ so dennen. 34 Monna Onyankopɔn tumi adi. Ne kɛseyɛ wɔ Israel na ne tumi wɔ wim. 35 Onyankopɔn ho yɛ hu wɔ ne tenabea kronkron mu hɔ; Israel Nyankopɔn! Ɔma ne nkurɔfo ahoɔden ne tumi. Kamfo Onyankopɔn.


text:
Wanya bɔne fafire? ɛbɛyɛ dɛn na Nyankopɔn de me bɔne nyinaa akyɛ me?
Asɛmbisa: Wanya bɔne fafire? ɛbɛyɛ dɛn na Nyankopɔn de me bɔne nyinaa akyɛ me?
Mmuaeɛ: Asamafoɔ nnwuma 13:38 sɛ; ‘Enti anuanom, monhunu sɛ ɛnam oyi so na wɔka bɔne fafirie kyerɛ mo.’
Ɛdeɛn ne bɔnefafire na aden nti na mehia?
Asɛmfua ‘fafire’ kyerɛ sɛ pepa, fakyɛ, anaa twam. Sɛ yɛyɛ obi bɔne a, yɛsrɛ bɔne fakyɛ na ama yɛne onii korɔ no ntam adwo. Ɛwom sɛ yɛsrɛ bɔnefafirie deɛ, nanso ɛsɛ sɛ yɛhunu sɛ bɔnefafire gyina ɔdɔ, mmɔborohunu ne adom so. Bɔnefakyɛ ne sɛ, obi afom wo na woamfa ne mfomsoɔ anhyɛ wo trim.
Twerɛ Kronkron ka sɛ nnipa nyinaa hia bɔnefafire from Onyankopɔn nkyɛn. Yɛn nyinaa ayɛ bɔne. Ɔsɛnkafoɔ 7:20 ka sɛ, ‘Na onipa tenenee biara nni asase so a ɔyɛ papa na ɔnyɛ bɔne.’ 1 Yohane 1:8 sɛ, Sɛ yɛka sɛ yɛnni bɔne a, na yɛdaadaa yɛn ho, na nokorɛ no nni yɛn mu.’ Bɔne nyinaa yɛ animtia a yɛbu Nyankopɔn. (Nnwom 51:4) Ne saa nti na yɛhia Nyankopɔn ho bɔnefafirie. Sɛ Onyankopɔn amfa yɛn bɔne amfiri yɛn a, ɛnneɛ amanehunu kurom na yɛwie yɛn wia yi ase tene a yɛbɛkɔ. (Mateo 25:46; John 3:36).
Bɔnefafirie - Ɛbɛyɛ dɛn na me nsa aka?
Anigyesɛm ne sɛ, Onyankopɔn yɛ ɔdɔ ne mmɔborohunufoɔ - ne yam hyehye no sɛ ɔde yɛn bɔne bɛfiri yɛn! 2 Petro 3:9 ma yɛte aseɛ sɛ, ‘ Awurade nkyɛre ne bɔhyɛ ho, sɛdeɛ ɛbinom bu no sɛ ɛkyɛreɛ, na mmom ɔma nebo dwo kyɛre ma mo, ɔpɛ sɛ wɔn nyinaa ba adwensakyera mu.’ Nyankopɔn pɛ sɛ ɔde yɛn bɔne kyɛ yɛn, ɛnti na bɔnefafirie wɔ hɔ.
Bɔne so akatua ne owuo. Romanfoɔ 6:23 fa a ɛdi kan no sɛ: ‘ bɔne akatua ne owuo…’ Owuo na adeɛ yɛnnya esiane yɛn bɔne nti. Nanso Onyankopɔn nam ɔno ara ne nhyehyɛeɛ pa so bɛyɛɛ onipa, (Yohane 1:1;14) wuo wɔ asennua so maa yɛn. 2 Korintofoɔ 5:21 kyerɛ yɛn sɛ, ‘ ɛfiri sɛ deɛ ɔnnim bɔne no, ɔde no yɛɛ bɔne maa yɛn, na yɛayɛ Nyankopɔn tenenee, ɔno mu.’ Yesu faa asotwe a anka ɛsɛ yɛn no wuo asennua so maa yɛn. Sɛ ɔyɛ Nyame nti ne wuo no de bɔnefafarie ho akwannya aba wiase. 1 Yohane 2:2 ka sɛ, ‘Na ɔno ne yɛn bɔne ho mpata, na ɛnyɛ yɛn deɛ ho nko, na mmom wiase nyinaa deɛ ho bi.’ Yesu wuo ne ne wusɔreɛ no na ama no adi bɔne ne owuo so nkonim. (1 Korintofoɔ 15:1-28). Aseda nko Nyankopɔn sɛ wasɔre afiri awufuɔ me adi owuo so nkunim. Wei nso ma Romanfoɔ 6:23 fa ɛso so mmienu no nso yɛ nokorɛ sɛ, ‘Na Nyankopɔn adom akyɛdeɛ ne daa nkwa, yɛn awurade Kristo Yesu mu.’
So wopɛ sɛ ɔde wo bɔne firi wo? So bɔne bi hyɛ wo so anaa? Menua, sɛ wobɛfa Yesu sɛ wo kra agyenkwa deɛ a, bɔnefafire wɔ hɔ ma wo. Efesofoɔ 1:7 sɛ, ‘Ɔno ara ne mu na yɛanyɛ ɔgyeɛ a ɛnam ne mogya soɔ, ɛne mfomsoɔ fafarie no, n’adom bebree…’ Yesu tua yɛn ka maa yɛn,sɛdeɛ yɛbɛnya bɔnefafirie. Deɛ ɛsɛ sɛ woyɛ ara ne sɛ wobɛgye Yesu adi sɛ wotua wo bɔne so ka ama wo, na wofa saa gyidie no so bisa Nyankopɔn ho bɔnefafarie. Nsɛm yi nyinaa yɛ mua wɔ Yohane Asɛmpa 3:16-17 ‘Na sɛdeɛ Onyankopɔn dɔɔ wiase nie, sɛ ɔde ne ba a ɔwoo no korɔ no maeɛ, na obiara a ɔgye no die no anyera, na wanya daa nkwa. Na Onyankopɔn ansoma ɔba no wiase sɛ ɔmmɛbu wiase atɛn, na mmom sɛ wɔmfa ne so nnye wiase.’
Bɔnefafirie – so saa na ɛteɛ?
Aane sei ara na ɛteɛ! Wontumi ntua wobɔne so ka. Nanso wonam gyidie ne Onyankopɔn adom ne ne mmɔborohunu so bɛtumi anya no kwa. Sɛ wopɛ sɛ wofa Yesu sɛ wo kra agyenkwa na wonya bɔnefafirie firi Nyankopɔn nkyɛn a bɔ saa mpaeɛ yi. Kae sɛ, worebɔ saa mpaeɛ yi anaa foforɔ bi ntumi nnye wo nkwa. Kristo mu gyedie nko ara na ɛtumi mma nnipa bɔnefafirie. Saa mpaeɛ yi yɛ ɔkwan a wonam Nyankopɔn mu gyedie a wowɔ de reda no ase sɛ bɔnefafarie ho akwannya wɔ hɔ. ‘Awurade Nyankopɔn, menim sɛ mayɛ bɔne atia wo a anka asotwe na ɛsɛ me. Nanso megye di sɛ Yesu Kristo atua m’asotwe so ka na menam ne mu gyidie so bɛnya bɔne fafirie. Mede me ho to wo nkwagyeɛ no so. Meda wo ase wɔ w’adom ne bɔnefafirie sonowonko a me nsa aka yi nti, Amen!’
Nea wokenkan yi ama wasi gyinaeɛ sɛ wobɛdi Yesu akyi anaa? Sɛ ɛte saa, mia asɛm a ɛse ‘Megye Kristo adi nni da yi’ yi so.
Wanya bɔne fafire? ɛbɛyɛ dɛn na Nyankopɔn de me bɔne nyinaa akyɛ me?


text:
NEA ƐBƐBOA WƆN A WƆN BIRIBI AWU
Nea Ɛsɛ Sɛ Wohwɛ Kwan
Ɛwom, abenfo binom aka sɛ, obi biribi wu a ɔkwan pɔtee bi wɔ hɔ a ɔfa so di awerɛhow nkakrankakra. Nanso nea ɛte ne sɛ, ɛsono ɔkwan a obiara fa so di awerɛhow. Enti wei kyerɛ sɛ ebinom wɔ hɔ a sɛ wɔn biribi wu a ɛnka wɔn kɛse anaa wɔka wɔn awerɛhow hyɛ anaa? Ɛnyɛ saa na ɛkyerɛ. Ɛwom, sɛ wo biribi wu na wugye tom sɛ ɛyɛ yaw na wudi ho awerɛhow a, ɛboa ma wo ho tɔ wo ntɛm. Nanso yenni ɔkwan pɔtee bi a yɛfa so di awerɛhow a ɛno nko ara na ɛyɛ papa. Obi amammerɛ, ne suban, nea wafa mu wɔ asetenam, ne ɔkwan a ne dɔfo no faa so wui na ɛbɛkyerɛ sɛnea obedi awerɛhow.
DƐN PA ARA NA AWERƐHOW NO DE BƐBA?
Sɛ wo biribi awu a, ebia worentumi nkyerɛ tebea pɔtee a wobɛkɔ mu. Nanso ɔhaw ne atenka ahorow bi wɔ hɔ a, obiara a ne dɔfo awu tumi fa mu, enti sɛ wo dɔfo awu a, wo nso wubetumi ahwɛ kwan sɛ wobɛfa mu. Susuw nea edidi so yi ho:
Awerɛhow no betumi abunkam wo so. Ebia wubesu pa ara, w’ani begyina nea wawu no, na wo nneyɛe betumi asesa mpofirim. Afei sɛ wokae biribi fa nea wawu no ho anaa woso ne ho dae a, ebetumi ama awerɛhodi no mu ayɛ den. Mfiase no, ebia owu no bɛyɛ wo nwonwa na worennye nni. Ɔbaa bi a ɔde Tiina kae sɛnea ɔyɛɛ n’ade bere a ne kunu Timo wui mpofirim no. Ɔkaa sɛ: “Mfiase no asɛm no tɔɔ me so. Mantumi ansu mpo. Asɛm no bunkam me so araa ma na ɛtɔ mmere bi a, me home a ensi so. Ná minnye nni sɛ wawu ampa.”
Adwinnwen betumi ahyɛ wo so, wo bo betumi afuw, na wubetumi nso abu wo ho fɔ. Ɔbarima bi a ɔde Ivan kaa sɛ: “Yɛn babarima Eric a wadi mfe 24 wui akyi no, mmere kakra a edi hɔ no, me ne me yere Yolanda bo fuwii pa ara! Wei yɛɛ yɛn nwonwa, efisɛ na yennwen ho da sɛ yɛyɛ nnipa a yetumi fa abufuw saa. Yebuu yɛn ho fɔ nso, efisɛ yɛtee nka sɛ anka yebetumi ayɛ biribi de aboa yɛn ba no, nanso yɛanyɛ.” Ɔbarima bi a yɛfrɛ no Alejandro nso buu ne ho fɔ bere a ne yere yare kyɛe na owui no. Ɔkaa sɛ: “Mfiase no metee nka sɛ sɛ Onyankopɔn ama kwan ma merehu amane sei de a, ɛnde ɛbɛyɛ sɛ meyɛ nipabɔnefo. Wei ma mibuu me ho fɔ, enti ɛkɔyɛɛ sɛ merebɔ Onyankopɔn sobo sɛ ɔno na ɔmaa me yere no wui.” Kostas a yɛaka ne ho asɛm no kaa sɛ: “Mmere kakraa bi wɔ hɔ a, na me bo mpo fuw Sophia sɛ wawu. Nanso akyiri yi, mibuu me ho fɔ sɛ metee nka saa. Ade yi, worentumi mfa nhyɛ Sophia.”
Wudwen a, ensi so. Ɛtɔ da a, w’adwene betumi atu afra anaa wudwen a, ɛrensi so. Nhwɛso bi ni. Obi a ne biribi awu betumi asusuw sɛ otumi te nea wawu no nne, otumi so ne mu, anaa ohu no. Ebetumi nso ayɛ den ama no sɛ ɔde n’adwene besi biribi so anaa ɔbɛkae ade. Tiina kaa sɛ: “Ɛtɔ da na merebɔ nkɔmmɔ a, mitumi hu sɛ m’adwene nni nkɔmmɔ no so. Adwene no tumi kokyinkyin. Wobɛhwɛ na meredwennwen Timo wu no ho. M’adwene a na mintumi mfa nsi biribi so no, ɛno nko ara mpo teetee me.”
W’adwene bɛyɛ wo sɛ twe wo ho fi afoforo ho. Obi a ne biribi awu no, sɛ ɔne afoforo wɔ hɔ a, ne ho betumi ayeraw no anaa nneɛma betumi ayɛ no ahi. Kostas kaa sɛ: “Sɛ mewɔ awarefo mu a, na mete nka sɛ matɔ mu. Mekɔ asigyafo mu nso a, na mete nka sɛ matɔ mu.” Ivan yere Yolanda kaa sɛ: “Ebinom wɔ hɔ a, wode wɔn haw toto yɛn de ho a, wuhu sɛ wɔn de no sua koraa. Enti sɛ wɔkasakasa wɔn haw no ho a, ɛma ɛyɛ den sɛ me ne wɔn bɛbɔ. Afoforo nso, mmɔden a wɔn mma rebɔ no, na wɔka ho asɛm kyerɛ yɛn. Ɛyɛ a na m’ani agye ama wɔn, nanso bere koro no ara na ɛyɛ den sɛ metie wɔn. Me ne me kunu gye toom sɛ ɛmfa ho nea asi biara no, ɛsɛ sɛ yɛtoa yɛn abrabɔ so, nanso na yɛnyɛɛ krado sɛ yebetie saa nsɛm no, na na yenni ho abotare nso.”
Awerɛhow no betumi abɔ wo yare. Ɛtaa ba sɛ wɔn a wɔn biribi awu no, wɔn adidi tumi yɛ basaa, wɔn so tew, na wontumi nna yiye. Ɔbarima bi de Aaron. Ne papa wui, na afe baako a edi hɔ no, nea ɛtoo no no, ɔkaa ho asɛm sɛ: “Ná mintumi nna yiye koraa. Anadwo biara na m’ani so tetew me bere pɔtee bi, afei na midwinnwen me papa wu no ho.”
Alejandro yaree a wante ase. Ɔkaa sɛ: “Dɔkota yɛɛ me mu nhwehwɛmu mpɛn pii, na ɔka kyerɛɛ me sɛ menyare. Ná migye di sɛ awerɛhow a na midi no na ɛma me ho yɛ me basabasa.” Nkakrankakra ne ho tɔɔ no. Nanso nyansa wom sɛ Alejandro kohuu dɔkota. Awerɛhodi betumi ama nipadua no nkwammoaa a wɔko tia nyarewa no ayɛ mmerɛw, ebetumi ama wo yare bi ayɛ kɛse, anaa ebetumi ama woanya yare foforo.
Nneɛma bi a ehia no, ɛbɛyɛ den sɛ wubedi ho dwuma. Ivan kaa sɛ: “Eric wui akyi no, na ɛnyɛ abusuafo ne nnamfo pɛ na ɛsɛ sɛ yɛbɔ wɔn amanneɛ, mmom na ɛsɛ sɛ yɛbɔ afoforo pii nso amanneɛ. Ebi ne n’adwumawura ne ne fiewura. Ná nkrataa pii nso wɔ hɔ a mmara hwehwɛ sɛ yɛhyehyɛ. Afei, na ɛsɛ sɛ yeyiyi Eric nneɛma mu. Ná ɛsɛ sɛ yɛde yɛn adwene si saa nneɛma yi nyinaa so, nanso saa bere no, na yɛn adwene ne yɛn nipadua no nyinaa abrɛ, na na awerɛhow nso ahyɛ yɛn mã.”
Afoforo nso de, ɛba sɛ akyiri yi ɛsɛ sɛ wɔso asɛyɛde a na nea wawu no di ho dwuma no mu a, saa bere no na wohyia wɔn haw. Ebi na ɛtoo Tiina. Nea ɔkae ni: “Timo na na da biara ɔhwɛ yɛn sikasɛm ne nnwuma afoforo a yɛwɔ so. Afei na ɛsɛ sɛ me nkutoo meyɛ ne nyinaa. Wei ma ɔbrɛ no bi bɛkaa ho. Enti mibisaa me ho sɛ, metumi adi ne nyinaa ho dwuma a menyɛ nneɛma basaa anaa?”
Ɔhaw ahorow a yɛaka ho asɛm no, ebi kɔ so wɔ adwenem, ebi kɔ so wɔ nipaduam, na ebi nso fa wo nkate ho. Wohwɛ sɛnea ɛte no a, ebia wobɛka sɛ sɛ wo biribi wu a, ɛbɛyɛ den sɛ wubegyina ɛyawdi no ano. Nokwasɛm ne sɛ, sɛ obi hwere ne dɔfo wɔ owu mu a, ɛyaw a ɔfa mu no, ano betumi ayɛ den. Nanso sɛ wɔn a wɔahwere wɔn dɔfo nnansa yi ara no nim ɔhaw a wɔbɛfa mu a, ebetumi aboa wɔn ma wɔagyina ano. Afei kae sɛ, ɔhaw ahorow a awerɛhodi de ba no, ɛnyɛ obiara na ɔfa ne nyinaa mu. Bio nso, sɛ obi a wahwere ne dɔfo wɔ owu mu behu sɛ, obiara a ɔredi awerɛhow no tumi fa ɛyaw mu a, ebetumi akyekye ne werɛ.
M’ANI BƐSAN AGYE BIO NI?
Nea ɛsɛ sɛ wohwɛ kwan: Worenkɔ so nni awerɛhow pii saa; nkakrankakra ɛbɛbrɛ ase. Ɛnyɛ nea yɛreka ne sɛ awerɛhow no to betwa koraa anaa worenkae wo dɔfo a wawu no bio. Nanso, nkakrankakra ɛyaw a ano yɛ den no bɛbrɛ ase. Sɛ mpofirim ara wokae biribi fa nea wawu no ho, anaa edu bere bi te sɛ ɛda a mode waree anaa ɛda a ɔde wui a, awerɛhow no betumi asan aba. Nanso nnipa dodow no ara wɔ hɔ a, akyiri yi wotumi di awerɛhow no so, na wotumi san toa wɔn abrabɔ so. Sɛ nea ne biribi awu no abusuafo ne ne nnamfo boa no, na ɔno nso yɛ nneɛma bi a ɛbɛma watumi agyina tebea no ano a, ɛno pa ara na ɛboa ma odi awerɛhow no so.
Wei nyinaa begye bere tenten ahe? Ebinom wɔ hɔ a, wɔn yaw denneennen no ano tumi brɛ ase wɔ abosome kakra akyi. Afoforo pii wɔ ha a, etumi gye afe anaa mfe mmienu ansa na wɔate nka sɛ wɔn ho retɔ wɔn. Ebinom nso de, etumi gye bere tenteenten. * Alejandro kaa sɛ: “Me fam de, midii yaw toaa so bɛyɛ mfe mmiɛnsa.”
Nya wo ho abotare. Nhaw wo ho sɛ wode da koro pɛ bedi awerɛhow no so. Yɛ no nkakrankakra sɛnea w’ahoɔden betumi. Hu sɛ awerɛhodi no rentena hɔ afebɔɔ. Ɛnde ebia wubebisa sɛ, biribi wɔ hɔ a wubetumi ayɛ seesei ara na ama awerɛhodi no ano abrɛ ase, na mpo antena hɔ ankyɛ dodo anaa?
Obiara a ɔredi awerɛhow no tumi fa ɛyaw mu
^ nky. 17 Nnipa kakraa bi wɔ hɔ a, wotumi di awerɛhow kɛse ma awerɛhow no hyɛ wɔn so kyɛ araa ma yetumi ka sɛ awerɛhow amene wɔn. Sɛ awerɛhow mene obi ma ɛboro so saa a, ebia ɛho behia sɛ okohu dɔkota a ɔhwɛ adwenemyare.


text:
Nnwom 109 Nkwa Asem (NA-TWI)
Ɔhaw mu anwiinwii
109 Mekamfo wo, Onyankopɔn; nyɛ komm! 2 Amumɔyɛfo ne atorofo aba me so. Wɔka atorosɛm fa me ho, 3 na wɔka bɔne fa me ho, taa me so kwa. 4 Ɛwom sɛ medɔ wɔn, bɔ mpae ma wɔn, nanso wotia me. 5 Papa a meyɛ no, wɔde bɔne tua me so ka, na ɔdɔ a medɔ wɔn no, wɔde ɔtan tua me so ka.
6 Hwehwɛ ɔtemmufo bɔne na onni me tamfo asɛm, na ma ɔno ara n’atamfo no mu baako nkasa ntia no. 7 Ma wonni n’asɛm na wommu no fɔ; ne mpaebɔ mpo, ma wɔmfa no sɛ ɛyɛ awudi! 8 Ma ne nkwa nna to ntwa; ma ɔfoforo nyɛ n’adwuma! 9 Ma ne mma nyɛ nnyanka na ne yere nyɛ okunafo. 10 Ma ne mma nyɛ adesrɛfo a wonni baabi te; ma wɔmpam wɔn mfi amamfo a wɔte hɔ no. 11 Ma n’adefirifo mmɛsesaw n’agyapade nyinaa, na ma amamfrafo nya dwuma biara a odii ho mfaso. 12 Mma obiara nnhu no mmɔbɔ. Mma obiara nnhu nnyanka a ogyaw wɔn akyiri no nso mmɔbɔ. 13 Ma n’asefo nyinaa nwuwu na ma wɔn werɛ mfi ne din wɔ nkyirimma a wɔreba no mu. 14 Awurade, nkae n’asefo na wɔmmfa ne na bɔne mmfiri no da biara da. 15 Awurade nkae wɔn bɔne daa na wɔn de, ɛnsɛ sɛ obiara kae wɔn da biara da.
16 Saa onipa no annwene atirimɔmmerɛw ho; ɔtaa ahiafo, mmɔborɔfo ne wɔn a wonni aboafo kum wɔn. 17 Ɔpɛɛ nnome, enti wɔnnome no! Na onhyira, enti obi nso renhyira no! 18 Na ɔdome te sɛ nea ɔrehyɛ atade, enti ɔno ara ne nnome no nnonom nkɔ ne nipadua mu sɛ nsu, ne ne nnompe mu sɛ ngo!
19 Ma wɔnkata ne ho sɛ ntade na entwa ne ho nhyia sɛ abɔso! 20 Awurade, twe m’atamfo aso saa kwan no so, wɔn a wɔka nsɛmmɔne tia me no.
21 Nanso, wo Awurade me Nyankopɔn, boa me sɛnea woahyɛ me bɔ no na esiane wo dɔ mu ade pa nti, gye me.
22 Ahia me na minni biribiara. Me koma mu hyehye me. 23 Mete sɛ anwummere sunsuma a ɛreyɛ ayera; mframa bɔ me sɛ aboawa. 24 Aduan a minnya nti, me kotodwe mu agugow; menyɛ hwee sɛ ɔhonam ne nnompe kɛkɛ. 25 Sɛ nnipa hu me a, wɔserew me; wɔwosow wɔn ti di me ho fɛw.
26 Boa me, O Awurade me Nyankopɔn; wo dɔ a ɛnsa da no nti, gye me! 27 Ma m’atamfo nhu sɛ wo ne me gyefo. 28 Wɔbɛdome me, nanso wubehyira me. Ma wɔn a wɔtaa me no nni nkogu, na ma me a meyɛ wo somfo no ani nnye.
29 Ma animguase nnura m’atamfo ho; ma wɔnhyɛ animguase no sɛ atade. 30 Mɛda Awurade ase. Mɛkamfo no wɔ ne baguafo anim 31 efisɛ, ɔbɔ ohiani ho ban na ogye no fi wɔn a wɔabu no kumfɔ nsam.


text:
Homebea Foforo
1Afei, esiane sɛ bɔhyɛ a ɛfa ne mu home da so wɔ hɔ nti, momma yɛnhwɛ yiye na mo mu bi antɔ sin wɔ mu. 2 Efisɛ, wɔaka Asɛmpa no akyerɛ yɛn sɛnea wɔaka akyerɛ wɔn no. Nanso wɔammu asɛm a wɔka kyerɛɛ wɔn no, efisɛ, wɔn a wotiee no annye anni. 3 Na yɛn a yɛagye adi no kɔ saa home no mu sɛnea Onyankopɔn aka se, “Enti mifi m’abufuw mu ka ntam se, ‘Wɔrenkɔ me home mu da.’“ Ɔkaa saa asɛm yi de, nanso bere a ɔbɔɔ wiase no, na owiee n’adwuma.
4 Na Kyerɛwsɛm no mu baabi wɔka biribi fa da a ɛto so ason no ho se, “Da a ɛto so ason no, Onyankopɔn homee a wanyɛ adwuma biara.”
5 Wɔkaa saa asɛm koro yi ara bio se, “Wɔremma me home mu da.” 6 Wɔn a wodii kan tee Asɛmpa no anhome wɔ Onyankopɔn mu, efisɛ, wɔannye anni. Afoforo bi nso wɔ hɔ a wɔma wɔn kwan na wɔhome wɔ Onyankopɔn nkyɛn.
7 Wogyina nokwasɛm a Onyankopɔn aka se wayi da bi ato hɔ a wɔfrɛ no “Ɛnnɛ,” no so. Mfe pii akyi no, ɔnam Dawid so kae wɔ Kyerɛwsɛm no mu se, “Ɛnnɛ, sɛ mote Onyankopɔn nne a, mummpirim mo koma.”
8 Sɛ Yosua dii nnipa no anim de wɔn kɔɔ Onyankopɔn home mu a, anka akyiri yi Onyankopɔn anka da foforo ho asɛm. 9 Sɛnea ɛte yi, ɔhome da so wɔ hɔ ma Onyankopɔn nkurɔfo sɛnea Onyankopɔn homee da a ɛto so ason no. 10 Obiara a ɔhome wɔ Onyankopɔn mu no home fi n’ankasa ne nnwuma mu sɛnea Onyankopɔn home fii ne nnwuma mu no. 11 Enti momma yɛmmɔ yɛn ho mmɔden na yɛatumi akɔ Onyankopɔn home mu. Ɛnsɛ sɛ yɛn mu bi yɛ asoɔden sɛnea wɔyɛɛ asoɔden a enti wɔankɔ mu no.
12 Onyankopɔn asɛm te ase nnam so. Ɛyɛ nnam sen sekan anofanu. Etwa kosi baabi a honhom ne ɔkra hyia. Etwa kɔ baabi a apɔw ne dompe kyim hyia. Ebu nea nnipa adwene ne wɔn koma pɛ ho atɛn. 13 Biribiara nni hɔ a wɔde sie Onyankopɔn ma ɛyɛ yie. Abɔde mu biribiara da n’anim na ɔno na ɛsɛ sɛ yebu yɛn ho akontaa kyerɛ no.
Yesu yɛn Sɔfopanyin
14 Ɛno nti, momma yenso gyidi a yɛka ho asɛm no mu dennen. Efisɛ yɛwɔ Ɔsɔfopanyin kɛse Onyankopɔn Ba Yesu a wakɔ Onyankopɔn anim. 15 Yɛn Sɔfo panyin no nyɛ obi a ontumi nte nka mma yɛn wɔ yɛn mmerɛwyɛ ho. Yɛwɔ obi a wɔasɔ no ahwɛ akwan horow nyinaa so sɛ yɛn ara nanso wanyɛ bɔne. 16 Momma yensi yɛn bo na yɛmmra Onyankopɔn ahengua a adom wɔ mu no ho, na ɛno na ɛbɛma yɛanya ahummɔbɔ ne adom a ɛbɛboa yɛn bere a yɛn ho akyere yɛn no mu.


text:
Twam dwom
1Bere a Israelfo fii Misraim na Yakob asefo fii ananafo asase so no, 2 Yuda bɛyɛɛ Awurade nkurɔfo kronkron na Israel bɛyɛɛ ɔno ankasa agyapade. 3 Ɛpo Kɔkɔɔ hui na oguanee. Yordan nso gyaee teɛ. 4 Mmepɔw huruhuruwii sɛ mmirekyi na nkoko nso huruhuruwii sɛ nguan mma. 5 Dɛn na ɛbae na wo Po woreguan? Na wo Yordan nso, woagyae teɛ? 6 Mo mmepɔw nso, adɛn na muhuruhuruw sɛ mmirekyi? Na mo nkoko, adɛn nti na muhuruhuruw sɛ nguan mma? 7 Asase, ma wo ho mpopo wɔ Awurade ba no mu wɔ Yakob Nyankopɔn anim, 8 ɔno a ɔma abotan dan nsubura na abo dan nsuwa no.


text:
Nsonoe a ɛda foforo ne dedaw no mu
1Mmara no yɛ nneɛma pa nsusuwso a ɛreba na mmom ɛnyɛ nneɛma pa no ankasa. Wɔbɔ afɔre koro no ara afe biara. Na ɛbɛyɛ dɛn na saa Mmara yi nam afɔre a wɔbɔ yi so ama nnipa a wɔba Onyankopɔn nkyɛn no ayɛ pɛ? 2 Sɛ nnipa a wɔresom Onyankopɔn no fi wɔn bɔne mu ayɛ pɛ a, ɛnne wɔrenni bɔne ho fɔ bio na ne saa nti, afɔrebɔ nyinaa to betwa. 3 Saa afɔrebɔ no kae wɔn wɔn bɔne afe biara. 4 Anantwi ne mmirekyi mogya rentumi mpopa bɔne.
5 Esiane saa nti, bere a Kristo rebɛba wiase no, ɔka kyerɛɛ Onyankopɔn se, “Wompɛ afɔrebɔ ne ayɛyɛde nanso woasiesie ɔhonam ama me. 6 W’ani nnye ɔhyew ne bɔne afɔre anaa afɔre a wɔbɔ de popa bɔne ho. 7 Afei mekae se, ‘Mewɔ ha, rebɛyɛ nea wopɛ sɛ meyɛ sɛnea wɔakyerɛw afa me ho wɔ Mmara nhoma no mu no.’ “
8 Kan no, ɔkae se, “Wompɛ, na w’ani nso nnye afɔrebɔ ne ayɛyɛde anaa ɔhyew afɔre ne ayɛyɛde a wɔde popa bɔne ho.” Ɛwom na Mmara no kyerɛ sɛ wɔnyɛ saa. 9 Na ɔkae se, “Mewɔ ha rebɛyɛ nea wopɛ sɛ meyɛ.” Ɛno nti, Onyankopɔn agu tete afɔrebɔ no nyinaa na ɔde Kristo afɔrebɔ no asi ananmu. 10 Esiane sɛ Yesu Kristo yɛɛ sɛnea Onyankopɔn hwehwɛ sɛ ɔnyɛ no nti, ɔnam ne honam a ɔde bɔɔ afɔre prɛko maa yɛn no so ama yɛn ho atew afi bɔne ho.
11 Da biara Yudani ɔsɔfo sɔre yɛ n’asɔfodwuma na wabɔ afɔre mpɛn pii. Nanso saa afɔre yi rentumi mpopa bɔne. 12 Kristo de, ɔbɔɔ bɔne ho afɔre. Afɔre a ɛtena daa nyinaa. Na ɛno akyi, ɔtenaa Onyankopɔn nifa so. 13 Ɛhɔ na ɔretwɛn mprempren kosi sɛ Onyankopɔn bɛma n’atamfo ayɛ ne nan ase ntiaso. 14 Ɔnam afɔrebɔ baako so ama nnebɔneyɛfo ho atew daa nyinaa.
15 Na Honhom Kronkron no nso di adanse. Nea edi kan no, ɛka se, 16 “Eyi ne apam a me ne wɔn bɛpam wɔ bere a ɛreba no mu, Awurade na ose: Mede me mmara bɛhyɛ wɔn koma mu na makyerɛw agu wɔn adwene mu.” 17 Na afei waka se, “Merenkae wɔn bɔne ne wɔn amumɔyɛ bio.”
18 Sɛ wɔde eyinom nyinaa kyɛ a, na afɔre a wɔbɔ de popa bɔne no ho nhia bio.
Momma yɛmmɛn Onyankopɔn
19 Anuanom, esiane Yesu wu no nti, yɛade yɛn ho koraa sɛ yɛbɛkɔ Kronkronbea hɔ. 20 Ɔnam ɔno ara ne honam so abue kwan foforo a nkwa wɔ mu ama yɛn.
21 Yɛwɔ ɔsɔfo kɛse bi a ɔhwɛ Onyankopɔn fi so. 22 Momma yɛmfa koma pa, gyidi a emu yɛ den, koma a esiane atiboa bɔne nti, wɔatew ho ne honam a wɔde nsu a ɛyɛ kronn aguare no ntwiw mmɛn Onyankopɔn.
23 Momma yennyina gyidi a yɛaso mu no mu dennen, efisɛ, yɛde yɛn ho to Onyankopɔn so sɛ ɔrenni yɛn hwammɔ.
Dwen papayɛ ho
24 Momma yɛn ho yɛn ho asɛm nhia yɛn na yɛnnodɔ yɛn ho yɛn ho na yɛnyɛ papa. 25 Mommma yennnyae yɛn ho yɛn ho nhyiam da sɛnea afoforo bi yɛ no. Mmom, momma yɛnhyɛ yɛn ho yɛn ho nkuran denneennen, efisɛ, mo ara muhu sɛ ɛrenkyɛ na ɛda no aba.
26 Sɛ moboapa kɔ so yɛ bɔne a, afɔrebɔ biara nni hɔ a ɛbɛpopa mo bɔne, efisɛ, wɔada nokware no adi akyerɛ yɛn. 27 Nea aka ara ne sɛ obiara suro nea ɛbɛba a ɛyɛ atemmu ne ogya a ɛbɛba abɛhyew wɔn a wotia Onyankopɔn no. 28 Obiara a obu Mose Mmara no so no, sɛ adansefo baanu anaa baasa adansedi nti, wobu atɛn tia no a, wobekum no a wɔrenhu no mmɔbɔ. 29 Na obi a watiatia Onyankopɔn Ba no so, na ɔmfa Onyankopɔn mogya apam no a egyee no fii bɔne mu no nyɛ hwee anaa nea otiatia Honhom a ɛma adom no anim no, ɛdɛn na ɛbɛto no? Asotwe a onii no benya no nyɛ adewa.
30 Efisɛ, yenim nea ɔkae se, “Mɛtɔ were, na metua ka,” na ɔno ara na ɔsan kae se, “Awurade bebu ne nkurɔfo atɛn.” 31 Onyankopɔn a ɔte ase no nsam amanenya yɛ hu.
32 Monkae tebea a na mowɔ mu tete no. Saa bere no, sɛ Onyankopɔn hann tɔ mo so na ɔhaw pii to mo a, na ɔpere a mopere no ntumi nni saa ɔhaw no so. 33 Ebi ne sɛ, mpɛn pii wɔyaw mo, gu mo anim ase baguam; na ɛtɔ da bi mpo a, na moasiesie mo ho sɛ mobɛka wɔn a wɔreyɛ wɔn saa no ho. 34 Mo ne nneduafo daa afiase na wɔfaa mo ahode nyinaa no mpo, munyaa ho boasetɔ, efisɛ, munim sɛ ɛyɛ dɛn ara a, mowɔ ade pa bi a ɛbɛtena hɔ daa.
35 Mommma mo koma nntu na moanhwere mo akatua. 36 Ɛsɛ sɛ motɔ mo bo ase na moatumi ayɛ Onyankopɔn apɛde ama mo nsa aka nea wɔahyɛ mo ho bɔ no. 37 Efisɛ, Kyerɛwsɛm no ka se, “Ɛrenkyɛ koraa na nea ɛsɛ sɛ ɔba no aba; ɔrentwentwɛn. 38 M’atreneefo begye adi na wɔatena ase na sɛ wɔn mu bi dan n’akyi kyerɛ a, m’ani rennye ne ho.
39 Yɛnyɛ nnipa a yɛdan yɛn akyi kyerɛ na yɛyera. Mmom, yɛwɔ gyidi nti wɔagye yɛn nkwa.